@- Bi metro karratu (2 m2) aldaleku eta sanitarioak pertsona bakoitzeko, sexuaren arabera bananduta egongo direlarik.\n@- Azpil bat ihardun berean lan egiten duten hamar pertsona bakoitzeko.\n@- Komun bat ihardun berean lan egiten duten 25 gizonezko bakoitzeko, eta beste bat 15 emakumezko bakoitzeko.\nMultzo bat osatzen duten industri-lokal desberdinetako zerbitzu sanitarioak taldekatu egin ahal izango dira.\nAireztapen eta argiztapena bortxatuak izan daitezke, baina aurrikusirik egon beharko dute kasu orotan.\n2.- Ur Ebakuazioa.\nEbakuazioa isurbideen bitartez egingo da, aparailu bakoitzak itxiera hidrauliko bat edukiko duelarik.\nBote sifonikoen instalazioa ere onartuko da multzo homogenotarako.\nSare bereizle hirukoitza ezarriko da eraikin bakoitzaren barruan.\nAlde batetik euri ura euri uraren sarera eroango da.\nBestetik, sare bat bereziko da ur zikin sanitarioarentzat (garbigelak, eta abar...) eta beste bat prozesu produktiboetatik datorren ur zikinarentzat, hau jatorrian araztuko delarik ordenantza hauek eta indarrean dagoen gainerako Legeria betetzeko beharrezko heinean.\nArazketa honetatik eta, edozein kasutan, sare honetatik datorren ura, bai eta garbigela eta abarretatik datorrena ere, hondakin uraren sare publikora isuriko da dagokion arkatilaren bitartez (amankomuna izan daitekeelarik bi lotuneentzat).\nLotuneek 30 zentimetrotako gutxienezko diametroa eta %2tik gorako aldapa edukiko dute.\nIndustriak sortzen dituen hondakinak, beren ezaugarriak edo bolumena direla eta, ezin baditu dagokion udal zerbitzuak jaso, zuzenean eramango dira zabortegi baimendu batera, ihardueraren titular denaren kontura.\n28. Artikulua.- Hondakin Uraren Isurketa.\n1.- Ubide naturaletara egiten diren isurketen jatorrizko arazketa garantizatu beharko da, ibaian behera edo isurketa burutzen deneko lekutik hurbil kokaturiko ubidearen probetxamenduei, edo arrain, abel, nekazal edo basa aberastasunari kalterik egin diezaieketen elementu kaltegarrien presentzia ezabatuz edo neutralizatuz, indarrean dauden Lege eta Arautegietan ezarritakoaren arabera.\n2.- Industria baten hondakin ura kolektore orokor batera isur dadin baimentzeko, ondorengo baldintzen betetzea garantizatu beharko da: A) Kolektorearen garbiketa eta mantenimenduaz arduratzen den langilegoaren babesa, gas, ke, bapore eta beste zenbait elementu kaltegarriren aurrean.\nC) Etorkizuneko araztegi baten funtzionamendu normala oztopa dezakeen sustantzia ororen ezabapena (produktu toxikoak).\n3.- Edozein kasutan, efluentearen konposizio kimikoak ez ditu honako kontzentrazio muga hauek gainditu beharko: - Solidoak, 500 mg/l. baino... Bikoitza baino aldiuneko maximo txikiagoa duen eguneko lagin konposatuan.\n- D.B.O5, 325 mg/l. baino beheragoko esekiduran... Bikoitza baino aldiuneko maximo txikiagoa duen eguneko lagin konposatuan.


Juan Luis Zabala, Giza-Izaera Amildegiaren Ertzean Jarri Nahian\n2019ko urtarrilaren 20a, igandea | Ordua Euskal Herrian 11:57:58\n1987ko maiatzaren 03a\nJuan Luis Zabala idazleari elkarrizketa\nÂ«Ahanzturaren ArtxipielagoaÂ» Narrazio Bilduma Kaleratu Berri Du, Bigarren Liburua Delarik\nJuan Luiz Zabala 24 urte inguruko narradorea dugu, eta duela bi urte nobela saion batekin sorprenditu bagintuen, oraingoan narrazio-bilduma batekin datorkigu:ÃºAhanzturaren artxipielagoa. Gaur egun, Andoainen euskarazko klaseak ematen ditu, eta bere begiradan gazte bihurri baina erdi-filosofoaren itzala antzeman daiteke.\nARGIA.Ã°Gaur egunetik ikusia, nola sentitzen duzu zure lehenengo nobela, "Zigarrokin ziztrin baten azken keak"?\nJ.L. ZABALA.Ã°Ahaztuta, neurri haundi batean. Ahaztuta diot, orain ez nukeelako horrelako zerbait egingo. Azkue saria eman ziotenean epai-mahaian Anjel Zelaieta zegoen, eta berak prentsaurrekoetan esan zuen nobela hori nobela unibertsitarioa zela, eta horretan esan behar da asmatu egin zuela. Nobela hura, neurri batean, unibertsitateko klaseetan ikasitako gauzetan oinarritutako zerbait zen. Batez ere surrealismoari buruz erakutsi zizkigutenak isladatzen dira bertan. Nobela hura egin nuenean buruan nituen gauzak orain piska bat alde batera utzita ditut. Garbi daukat beste bide berri batzutatik nabilela.\nA.Ã°Lehenengo nobela hora eta beste narrazio-liburu honen artean badira konstante batzu. Leku izenak, tematika aldetik... hori zarbait konszientea al da?\nJ.L.Z.Ã°Konszientea? Ez. Gertatzen da garai hartako zenbait gauzaÃ°gaiak, esate bateraÃ°zailak direla aldatzen. Lehen esaten nituen gauza asko orain ere esango ditut, eta ez naiz ni izango hori esaten lehena. Literaturan behin eta berriz gauza berak esaten dira. Gauzak esateko era desberdinak daude, eta horretan saiatzen gara.\nA.Ã°Zure tematika nahiko fatala da, ezta? Tristura, bakardadea, gaisotasuna, heriotzearen hurbiltasuna...\nJ.L.Z.Ã°Beno, eta norena ez? Literaturan, nik uste, pesimismoa askoz zabalduagoa da optimismoa baino. Eta literaturan ezezik, ez dakit, filosofian ere beharbada bai. Eta kaleko jendearen elkar hizketetan ere nabaritzen da. Ikusten da jendea pozik dabilela, bai, baina gero hizketan konturatzen zara jenderik alaienak ere hizketan bere neurak kontatzen hasten denean zera esaten dizu: bizimodu hau gezur bat dela, mila modutara esaten dizkizu pesimismora jotzen duten betiko gauzak. Literaturan oso arraroa da benetako alaitasuna ematen duten gauzak irakurtzea. Ez da nire kontua bakarrik.\nA.Ã°Pesiamismo eta fatalismo horrekin batera, ironia edo umore fin bat ere nabari da lanotan. Ez al dago gaizki ulertua izateko arriskurik?\nJ.L.Z.Ã°Nik neuk bedut umore bat oso berezia, oso neurea dena. Idazterakoan ezezik, hizketan eta lagunartean ere nabaritzen dut umore hori. Umore surrealista samarra beharbada. Umore hori liburuan ere nabari da. Gainera, pentsatzen dut horrelako umorea hobe dela liburuetarako, hizketarako baino. Lagunartean horrelako gauzek batzutan ez dute hainbeste grazia egiten, eta liburuan igual hobeto gelditzen dira. Nik batzutan nire ustez oso ona den txiste bat kontatzen dut eta inork ez du barrerik egiten. Beste batek txiste txarra egiten du eta kristo guztia barrez. Umorea beti gauza erlatiboa da.\nA.Ã°Hasieran, liburu honekin, beste asmo desberdinik al zenuen?\nJ.L.Z.Ã°Bai, hasieran zirriborro batzu izateko asmoz jaio ziren, apunte modura. Egia esan, nahiko testu arraroak gertatzen dira, xelebre samarrak dira guztiak, baina badute lotura bat haien artean, lehenengo pertsonan idatziak izateaz gain, badute halako aitorpen kutsu bat guztiek. Â«Amildegiaren ertzeanÂ» daudela esango nuke, edo behintzat hori izan zen Eusko Jaurlaritzan beka eskatzeko erabili nuen esamoldea: Â«giza-izaeraren amildegiaren ertzean kokatzen gaituzten testuak izango dira guztiakÂ».\nA.Ã°Hiru edo lau urtetan bi liburu honek jarraian idezteak ba al du kontinuitate asmorik atzean? Jarraipen asmorik?\nJ.L.Z.Ã°Orain dela gutxi nire apunte koadernoan idatzi nuen literatura nire erlijioa dela. Nik hala sentitzen dut batzutan. Bizimodu honetan zerbaiti heldu behar zaio eta nik literaturari heltzen diot. Kristaua mezatara joaten denean eta jaunartzen duenean lasai gelditzen da. Horrelako zerbait izango litzateke nire literaturarekin. Bizitza honetan lana egin dezakezu, lagunekin ibili, gauzak aldatu nahiak ere konpromisoak ekartzen ditu... Ni horietan ere ibiltzen naiz baina ez naute asetzen. Ni benetan gustora uzten nauena zerbait idatzi dudala ikustea da. Hau idatzi dut, lehenago ere beste zerbait idatzi nuen, idazten segitzeko asmoa daukat... hori ikusteak uzten nau pozik. Inportantea da zentzu batean baina beste zentzu batean ez. Esan nahi dut literatura nire erlijioa dela, baina ez naiz debotoa.\nA.Ã°Zure liburuak irakurrita, harrigarri samarra egiten da poeta ere ez izatea, oso hizkera poetikoa darabilzu eta...\nJ.L.Z.Ã°Bertso librea asmatu zenetik, prosa eta poesiaren artean ez dago halako barrera haundirik. Nik beti esan dut liburu hau oso poetikoa dela, prosa poetiko pasarte batzu badirela. Ez dago garbi liburu zein jenerotakoa den, ipuinak badira, baina beno, ez dute titulurik, eta poesia asko dago tartean.\nA.Ã°Zuk ipuin bati zer eskatzen diozu batez ere, erreflexioak agertzea, istorio borobilak osatzea...?\nJ.L.Z.Ã°Azken aldian egiten ari naizen ipuinei bakarrik eskatzen diedana irudia da., iradokorra edo sujerentea izatea. Ipuin horiek irudi batzuren deskribapena dira, nolabait esateagatik zinematografikoa. Besterik gabe, eskatzen diedana hauxe da: irudi horiek nire gogoa asetzea. Gero kontaerak ere ba dira, gauzak gertatzen dira baina gertaera horiek ez dira oso logikoak, irudiak berak garrantzia haundiagoa dauka istorioaren garapena baino.\nLiteratura nire erlijioa da, baina ez naiz oso debotoa.\nJuan Luis Zabala, bere azken liburuko alea begiztatzen: "Ahanzturaren artxigielagoa".


Ramos Azkarate: Galtzaundi eta beste bertso asko\nRAMOS AZKARATE OTAEGUI\nGALTZAUNDI TA BESTE BERTSO ASKO\nBERTSO BERRIAKTOLOSA-KO GALTZAUNDIK\nBERE BURUARI JARRIAK\nTOLOSAKO OGI-GILLEAREN JUANERA\nHIMNUA TOLOSAKO ZORTZIKUA\nERROMARA JOAN ZIRANEKO KONDIZIYUAK\nLARTAUNEN ETA ERROMATARREN BAINANDIAK\nAUXEN DA LANA\nSAN INAZIORI BERE MARTXA EDO JOAIRA EDERREAN AZPEITIYARI DONKITUA\nO EGIPUTZUA GLORIOSOA!\nGIPUZKOAK IZAN DITUN SEMERIK ONENAK\n1886'GARREN URTEKO ERROMERIYAN\nJUAN SEBASTIAN DE ELKANO\nAITA JULIAN LIZARDIKOAREN BIZITZA ETA HERIOTZA\nTOLOSAKO MISIYO SANTUAREN\nOROIPENA 1886 URTEAN\nDONE FRANTZISKOREN AITA BAERTEL'I\nAITA JOSE MARI LASKIBAR'KOARI\nGURUZ-BIDE EDO KALBARIYUAK\nIturria: Galtzaundi ta beste bertso asko, Ramos Azkarate (Antonio Zavalaren edizioa). Auspoa, 1962\nTolosa'n jayo zan, 1847'garren urteko Martxuaren 28'an.\nAin zuzen ere, egun ori Erramu-eguna zan urte artan. Orregatik jarriko zioten Ramos izena. Elizako paper-agerietan Ramon ipintzen du, bañan kopiatzallearen okerren bat izango da dudarik gabe. Berak beti Ramos firmatu baitzun eta danak ere ez baitzioten Ramos (edo obeto esateko) Ramox beste izenik eman. Gaur ere Ramox esaten dute Tolosako zarrak artaz oroitzean.\nBere aita, Meltxor, Arabako Villarreal'goa zan, eta ama, Joakina, Villabona'koa. Zapataria zan. Bere lan-tokia izan zun euskeraz «Plazatxoa» ta erderaz «Plaza de la Verdura» esaten zayonean, «N. I» jartzen dun arkupean.\nNorbaitek esan digu denda txiki bat ere jarri zula azkenean, bañan ez dakigu zein tokitan.\nBere emaztea Isabel Barrena izan zan, Urrestildarra. Seme alabarik izan ote zuten ez dakigu.\nGaztetan liberala izan zan, bañan gero «konbertitu» ta karlista purrukatua biurtu zan. Orra nola dion berak:\n...ni nere Erregien\nnebillen Eliza ta\nikasi nuben zerbait\nmaitatzen euskera ta\nLiburu ontako lenengo ta bigarrengo zatia «Tolosako Iñauteriak» ta «Kezketan» izendatu ditugu. Seguru asko, oyetan egongo dira guganaño eldu diran Ramos'en bertsorik zarrenak. Etorri ugarikoa izan zan beti.\nBi komeri ere asmatu zitun. Bata, «Ijituen kontratuba eta ezkontza» deritzana. Tolosako Plaza Zarrean zurezko agertoki bat altxa ta antxen aurkeztatu omen zan estrañako aldiz, Iñauteri egun batean.\nKomeria eman da gero, bazijoan bein Ramos, oitura zun bezela, Ibarre errira pasiatzen. Bañan Zumardi-Aundi'tik barrena igarotzean, ijitu mordo bat arkitu zun. Ayetako bat asi omen zan: «Auxe da, auxe da gure kontra komeriya egin duna». Danak Ramosengana bildu ziran. Ez omen zuten jo, bañan oso larri ibilli omen zan.\nOri zan 1885-garren urtean. Urte artantxe frantzes batzuk Tolosara etorriak ziran elizan organua jartzera. Bolaratxo bat egin zuten lanean. Apirillaren 12-an estrañatu zan organua. Aurreko eguneta-n frantzesak organua afinatzen asi omen ziran ta bitartean arotzak Ostegun Santurako monumentoa jartzen. Polita omen zan: frantzesak atzean fiii..: fiii... organuakin ta Tolosako arotzak aurrean pim pam pum malluakin. Frantzesak amorru bizian jarri ziran, orrela ezin zitekeala organorik afinatu.\nKomeria bota zan egunean ikasi zuten frantzes oyek jendea bazijoala norabait eta zerbait izango zala pentsatuz segi egin zioten jendeari. Sartu ziran Plaza Zarrera, asi ziran ijituak eta eskribaua bere lanean, jendea berriz parrez lertu bearrean eta bitartean frantzesak arrituta ta oso seriyo nola ote zitekean jendea orrela parrez ta berak ezer konprenditu gabe.\nBeste komeria, «Beotibar'ko Jazarra». Ontan azaltzen dira orduko Tolosarren larriak, Gaon judua, Ama Euskeraren kezkak, ta beste gauza asko. Au ere Iñauterietan aurkeztatzeko egiña.\n1893 urtean Tolosako karlistak aldizkari edo rebista bat agertzen asi ziran: El Cántabro. Donostiko integristak beste bat zuten: El Fuerista. Mutur joka ibiltzen ziran beti alkarrekin.\nEl Cántabro aldizkarian lan asko egin zun Ramosek. Geyen geyenetan, euskerazko zatia bere kontu egoten zan. Askotan etzun bere izena jartzen, izengoitiren bat baizik: Urrengo arte, R. Arranz-illun, Ur-zale batec, Gaiñchurisquetac, J. Zabalbidecuac, Iruretan-goyenac, ta abar. Bertsoak eunka ta eunka atera zitun. Noizean bein ipuiren bat ere bai.\nBere lan auetan denbora artako politika guztia ageri da. Politak esaten dizkie Sagasta'ri, Gamazo'ri, Nocedal ta integrista guztiai, El Fuerista aldizkariari, Cánovas'i ta bere etsai guztiai.\nAldizkari orrek bazun beste saill bat: Arponazos deitzen zana. Onen oñean ez da iñoren izenik agertzen, bañan, batzuetan beintzat, Ramosen kontu egon oi zan. An azaldutako ziriengatik Ramosi eskatu oi zizkaten kontuak ta ez dago ortan dudarik. Izan ere, arpoya dantzatzeko etzan gizon makala.\nAldizkariaren zuzendaria Franzisko Zeverio jauna zan. Bein edo bitan, aldizkariaren esanak zirala ta jaun ori auzitegira salatu ta deitua izan zan. Istillua konpondu artean, Ramos jartzen zuten aren ordez zuzendari.\nBeraz, aldizkari ontan «jauntxo» xamarra zan. Aldizkariak bost urteko bizitza izan zun (1893-1897) ta noizean bein Ramosen berriren batzuk ematen dizkigu. Orregatik, Ramosen urte oyetako goraberak, gañerako urteetakoak bañon askoz obeto ageri zaizkigu.\n1894 urtean, Otsaillan, Juzgadura edo auzitegira salatua izan zan. Salatariak etziran nornai: Patrizio Orcaiztegui jauna, Tolosako bikarioa, Pedro Aldalur jauna, Azkoitiko bikarioa, Juan Bautista Pagadizabal jauna, Errezilko bikarioa ta Franzisko Felipe jauna, Amezketako bikarioa.\nAra zer zan beren arteko istillua: urtebete lenago Ramosek bertso batzuk atera zitula, bañan legeak agintzen zuna bete gabe, au da, bertsoak alkatearengana ekarri gabe. Artean El Cántabro jayotzeko zegon, ta nun edo nola argitara zitun ta zer bertso ziran ez dakigu, zoritxarrez.\nTa, noski: El Fuerista, pozik ta iseka, ta El Cántabro Ramosen alde.\nAlaxe zion onek: Ramosek bertso ayekin iñori faltatu bazion ere, zor zitzayen onra atzera bueltatzeko eskatu zezatela; bañan bertsoak legearen zeatasun ura bete gabe ateriak zirala ta kondenatzen bazuten, etzala orregatik iñoren izenikan zurituko.\nAuek dira El Cántabro'k dakarzkin arrazoibideak; apaizenak ez ditugu iñun ikusi. Auzia ere zertan gelditu zan, ez dakigu.\n1895 urtean Iñauterietako igandean, Otsaillaren 24'an, Tolosako Círculo Carlista'n Soroa'ren komeri bat aurkeztatu zan. «Alkate berriya» deritzana. Ramosek Lorentxo egur saltzallia'ren papera egin zun. Oso ederki aritu omen zan.\nFestaren bukaeran, Nocedal'en kontrako Ramosen zortziko bat kantatu zan. Jendeak txalo ta txalo, ta berriro kantatu bear izan zan. Festa dana asteartean berritu zan.\n1895 urteko Pazko egunean, Apirillaren 14'an, Ramosen «Ijituen kontratuba eta ezkontza» aurkeztatu zuten. Círculo'an au ere.\nAritu ziran lagunak auek ziran: Antonio Antia, Teodoro Amonarriz, Joakin Arrese-Igor, Pedro Elosegui, Bitorio Iribarren, Inazio San Sebastian, Lorenzo Pujana, Joakin Alargunsoro, Jose Muñoa, Baleriano Mocoroa, Jose Azurza, Santiago Caballero ta Ramos Azkarate.\nFesta ederra izan zan. Tokia txikitxoa ainbeste jenderentzat. Komeria bukatuta jende dana txaloka gogotik ta Ramos agertokira azaldu bear.\nUrrengo igandean, Círculo'ko buruzagiak bazkaria eman zieten Izaskun'en komerian sayatutako lagunei.\nOrdu batean bildu ziran. Ogei ta bost bazkaldar ziran. Ayetako bat, Ramos.\nLendabizi, responsua errezatu zuten ildako karlistengatik.\nBazkal ondoan, Ramosen kanta batzuk kantatu ziran. Gero, Baleriano Mokoroa'k jai artarako antolatutako bertso batzuk esan ta txalo asko bildu zitun. Urrena, Bitorio Iribarren'ek jai artarako gertutako kanta batzuk kantatu. Onek ere txalo asko bildu zitun.\nArratsaldean bertsolariak. Geyena gustatu ziranak, Inazio San Sebastian ta Lorenzo Pujana izan ziran. Komerian lan egindako bi lagun ziran auek. Beraz, etzuten beste iñoren bearrik izan bertso-sayoa jartzeko.\nTa eguna bukatzeko, dantza-soka atera zuten.\n«Ijituen kontratuba eta ezkontza» inprentatu ta salgai jarri zuten. Errial bana kostatzen zan. Saltzeko tokiak, Círculo ori ta Franzisko Muguerza'ren moldiztegia, Rondilla 8. Korreoz ere banatzen zan. Artarako, aitatutako moldiztegira amabost xentimoko bi sello bialdu ta kito.\nKomeri au bi aldiz antolatu omen zun Ramosek. Orain ez dezakegu besterik esan, bañan, komeria argitaratzean, Auspoa aleginduko da bi antolapen oyen kontua argitzen.\n1896 urtean, Iñauteriko igandean, Otsaillaren 16'an, Soroa'ren beste komeri au aurkeztatu zuten Círculo ortan «Lapurrak» deritzana. Ramosek Migel Martin'en papera egin zun.\n1896 urteko Martxuan, gogorra gertatu zitzayon. Istillu guzia kontatuko degu.\nAma Doloretako kofradiko diru biltzallea integrista bat zan, Ruperto Rezola. Bañan kofradiko zuzendariak ori kendu ta beste bat artu zuten.\nEl Fuerista gaizki esaka asi zan: kofradi ortako zuzendariak karlista zirala geyenak, ta diru biltzallea berriz integrista, ta orregatik kendu egin zutela, ori Elizako gauzekin politika egitea zala, ta orrela.\nEl Cántabro'k erantzun zion etzala ori egia, lengo diru-biltzallea integrista baldin bazan ere, berria ere alaxe zala, Círculo Integrista'ko konserje berbera gañera; ori garbi jokatzea zala, integristak berriz aspaldi ari zirala bidegabeko lanetan; Rezola'k bere egitekoa betetzeko astirik etzula ta konserje orrek laguntzen ziola diru-biltze ortan, ta gero soldata erdibana izaten zutela; ayen Círculo'ra iñortxo ere etzala joaten ta, bestela ezin, ta orrela, kofradiko diruekin, osatzen ziotela bizimodua beren konserjeari; ori, ori zala Elizako gauzakin politika egitea.\nTa bukatzeko, orrela zion: «...resulta ser un hecho el que de antes sacaban de ella (kofraditik) los nocedalinos siquiera para potaje, como suele decirse, del conserge de su círculo.»\nItz oyek piper-miñ aundia zuten. Konserje orri Pottaje esaten baitzioten gaitzizenez. Arrazoi oyek danak iñoren izenik gabe agertu ziran, bañan ezagun zuten nunbait etzutela Ramos beste jaberik.\nOri igandeko zenbakian agertu zan, Mar txuaren 25'an. Urrengo asteazkenean, 28'an, Ramos pasieran zijoan, arratsaldero bezela, Ibarre'ko erria pasa ta Berastegi'ko kamiyotik Belaunza aldera.\nPottaje orrek oitura orren berri bazekin ta zai zegon, izkutuan jarrita. Ramos gizajoa periodikua irakurtzen zetorren, lasai asko.\nParean pasatzean ta ustez-ustegabean, Pottaje'k, zapla! sekulako ukabilkada eman zion arpegian. Ramos lurrera erori egin zan erdi kordegabetuta. Ala ere Pottaje jo ta jo aretu omen zitzayon.\nInguru artan zebillen emakume bat ori ikusi ta karraxika asi zan. Ordun Pottaje'k alde egin zun Tolosa aldera.\nGero jakin zanez, Pottaje'k ordubete pasea egin zun Ramos'en zai. Biaramonean alaxe zion El Cántabro'k : «De manera que el acto se ha realizado con premeditación, alevosía y ensañamiento.»\nIrazusta mediku jaunak egin zion lenengo senda-aldia. Baita ere Ibarre'ko juezari parte eman. Bañan, zoritxarrez, ez degu iñun ikusi Juez onek zer erabaki zun.\n1896 urtean, Uztaillaren lenengo egunean, Ramos Donostira bere arrebaren etxera bisitaz joan ta ataque bat izan zun.\nMedikua etorri, ikusi ta bildurtu egin zan. Elizakoak emateko. Gabeko amarretan ekarri zizkioten. Bañan pasa zitzayon ta, andik bost bat egunera, Tolosara itzuli zan.\nEl Cántabro'k, berri au ematean, ataque au len izan zuana bezelakoxea zala esaten du. Lenengo ori noiz edo nola izan zun, ez degu iñun arkitu.\n1897 urtean, Ramos auzitegira salatua izan zan. Salataria nor ote zan, ez dakigu. Aitzekia: Ilbeltzan El Cántabro'n agertutako idazkiren bat. Apirillan, Donostiko auzitegian auzia Ramosen alde erabaki zuten. El Cántabro'k alaxe zion : «Estamos de enhorabuena nosotros y la justicia...».\n1897 urteko Urrillan, beste ataque bat izan zun. Lengo biak bezelakoxea au ere. Egun batzuk oyean egin ta atzera ondo jarri zan. Aldizkariak zionez, urte batzuk baziran gaitz ori barrenean zula.\nLen esan degun bezela, El Cántabro 1897 urtean bukatu zan, Abenduarean 29'an. Ramosek ala izendatu zitun bere aldizkari ortako azkeneko bertsoak : «Cantabro edo Cantauritarraren irakurlariyai agur bat despedidacua». Ta ala asten zan:\n«Buruzariyen erabakiak — benaz errespetaturik...».\nBuruzarien erabakia auxe zan: El Cántabro kendu ta onen ordaña eguneroko bat (El Correo de Guipúzcoa) ateratzen astea. Urte berean asi zan au.\nEl Cántabro itzali ta illun xamar gelditzen zaigu ostera ere Ramosen bizitza.\nEtzitzayon denbora luzerik gelditzen: zazpi urte eskax. Azkeneko urteak Tolosako Erruki-etxean egin zitun.\nEuskeraren gramatika bat ere antolatu omen zun. Bere oroipengarritzat Erruki-etxeko moja Tolosar bati eman zion. Erruki-etxeko garai artako kapillauak (Don Miguel) ori jakin ta mojari eskatu zion. Eman bai ta atzera bueltatu ez, orrela galdua da gramatika ori.\nElizakoak artu ta gauza guziak eginda, biotzetik il zan, 1904 urteko Martxuaren 26'an, 56 urte egiteko bi egun falta zituanean.\nAndik bi egunera El Correo de Guipúzcoa-k Ramosen bertso batzuk zekarzkin. Etzekin oraindik Ramos illa zala. Ala zion: «Elosegui-ko On Jose Jaunari bere santuaren egunean». Laugarren bertsoa ala da:\nBizitu zaite urte askotan\neuskaldunaren izen ederra\nEgia esateko, ori zan dirurik ez euki ta balio aundiko testamentua egitea.\nBiaramonean periodiku onek berak eriotzako berria ematen zun. Esaten zun illa zala euskal lurreko gizonik famatuenetako bat, ondasunengatik eta biyarko egunarengatik kezkarik gabeko gizon arlote bat; edozein billera edo festara agertu ta danak, naiz pobre ta naiz aberats, naiz zar ta naiz gazte, pozik jarri ta gustora aditzen zutena; kasino batetik ala taberna bateko maitik berdin-berdin bertso-kantari aritzen zana jendea txaloka erotuta bezela jarri artean...\nOraindik ere badaude Tolosan Ramos ezagutu zuten batzuk.\nBerai zor dizkiegu emengo berri asko.\nTxikia omen zan, errena, bizarra ta txapel aundi batekin ibiltzen zana.\nLau gauza zitun biotzean: Euskera, Fueroak, Tolosa ta Probintziya.\nMunduan bizi zala, ala esaten omen zun «Zeruan, jai aundiren bat danean, euskeraz itzegiten dute». Beraz, Ramosentzat beti jai aundia izango da an goyen.


Web orriak, zerbitzariak eta PHP lengoaia - Web orriak, zerbitzariak eta PHP lengoaia -\nWeb orriak, zerbitzariak eta PHP lengoaia\nWeb orri baten diseinuaz hitz egitean, ohikoena web orri berri bat egiteaz pentsatzea da, baina horrez gain web orrien mantenu lana ere hor egoten da. Gure bezeroei esan ohi diegun bezala, web orri baten lana ez da amaitzen berau iadanik online jartzean. Web orriak funtzionatzen jarraitzeko mantenu bat eskatzen dute, eta gainera, denbora baten ondoren aldaketa garrantzitsuak eskatzea ere ohiko izaten da.\nOrain dela denbora bat “Web orriak berritzea beharrezkoa al da” izeneko artikulu bat idatzi genuen. Bertan web orriak noiz berritu behar diren jakiteko puntu batzuek ematen genituen, eta horietako batean gure web orriak gordetzen diren zerbitzariei buruz hitzegiten genuen, gure web orriak hauekin bateragarri izateak zuen garrantzia nabarmenduz. Zerbitzari hauek erabiltzen duten software edo programa garrantzitsu bat PHP izenekoa da, eta gaurko artikulu honetan programak honek gure web orrietan duen eragina ikusiko dugu.\nHitz gutxi erabiliz, PHP kode irekiko programazio-lengoaia bat da eta bere helburua web orri dinamokoak sortzen laguntzea da. Noski erabilgarritasun asko ditu baina gehien bat, eta guri interesatzen zaiguna, web orrien erabileran datza.\nMunduan zehar gehien erabiltzen den lengoaia dela esan daiteke, eta honek hacker-entzako oso erakargarri bihurtzen du. Honen ondorioz, PHP kode honen sortzaileak hainbat berrikuntza, hobekuntza egiten dizkie lengoaiari. Zerbitzariek bertsio berri hauek instalatzen dituzte eta gehienetan ez dute okerreko eraginik izaten gure web orrien funtzionamenduan, guztiz alderantziz, beraien segurtasuna hobetzen dute, baina noizean behin, aldaketa oso handiak izaten dituzte.\nHasieran esan bezala web orriek mantenu orokor bat eskatzen dute, berau sortzen erabilitako txantiloi, CMS programa, plugin edo osagarriak… eguneratu egin behar izaten dira, eta zerbitzariek gure PHP bertsio horrekin, edo aldaketa handirik jasan ez duen beste bertsio berri batekin, jarraitzen duten bitartean eguneratze hauek egitea posible izaten da, baina zer egin PHP bertsio aldaketa handi bat iristen denean, zer egin gure web orriek bertsio berri horrekin ez baldin bada bateragarri? Eta hemen hasten dira bezeroen zalantzak, zer egin? web orria PHP bertsio berritua ez duen erabiltzen zerbitzari batean eduki? Momentuz funtzionamendu egokiaz baina segurtasun hutsuneekin edo web orria birdiseinatu zerbitzari berri eta seguruan funtzionatzeko?\nHorrelako kasuetan, INNOVAn bezeroei gauzak argi erakusten dizkiegu. Beraien web orria, ordurarte segurua, laster ez da hain segurua izango eta arazoak ematen hasi daiteke. Zerbitzari berri batetara mugitu beharra dago, PHP programa berrienekin, baina web orriak orain dituen ezaugarri batzuek aldaketa hau ezinezkoa egiten dute. Irtenbide seguru bakarra web orria birdiseinatzea da.\nBeraz zure web orria azken denboraldian hain ongi ez doala ikuste baduzu, agian bere diseinua kokatuta dagoen zerbitzariarekin bat ez doalako da. Zalantzarik izan ezkero jarri lasai gurekin, gure teknikariek, inolako konpromisorik gabe, web orria aztertu eta analisi bat eskainiko dizue.\nZergaitik ez da agertzen nire web orria Google-en?\nGabon zoriontsuak denoi!


Normalkuntza D 2017/2018 –\nLankide hori, agur t’erdi. Dakizunez gure ikastetxea Hizkuntza Normalkuntzarako Proiektua berritzeko lanean ari gara. Horretarako ikastetxeko gaur egungohizkuntza egoera zein den aztertu nahi dugu (euskararen presentzia, ezagutza eta erabilera hainbat esparrutan). Lan horretan zure laguntzabeharrezkoa zaigu, zenbait datu eduki ahal izateko. Datu horiek isilpean gordeko dira, ikastetxetik kanpo inork ez ditu ezagutuko eta indize orokor batzuk kalkulatzeko baino ez dira erabiliko (gure ikastetxearen egoera baloratzeko).\nEstimado/a compañero/a: estamos trabajando en el centro para renovar el Proyecto de Normalización Lingüística. El primer paso que vamos a dar es analizar cuál es la situación actual en la que nos encontramos en cuanto al conocimiento y uso del euskara en los diferentes ámbitos de trabajo. Para esta tarea necesitamos tu colaboración y es por ello quete pedimos algunos datos que serán confidenciales y que sólo serán utilizados para calcular unos índices generales que describan la situación de nuestro centro.


Blogak | Katakrak\n«Erbesteko gutunak Victor Hugori» ORTZADARren\nIraultzaile anarkistak Victor Hugori idatzitako gutun eta olerkiak euskaratu dituzte, Parisko Komunaren 150. urteurrena ospatzear dela. Amaia Lasarenak dira itzulpenak eta hitzaurrea, Nora Arbelbiderena hitzatzea\nJONE GARTZIA GUERRA\nANARKISTA iraultzailea eta Parisko Komunako kide nabarmenetakoa izateagatik da ezaguna Louise Michel (1830-1905). Irakaslea, pedagogoa, emakume “bizkorra eta trebea”, “teoria eta praxia bat eginda bizi zen feminista”, definitu du bere hitzak itzuli dituen Amaia Lasa Alegriak. Idazle eta poeta gisa, aldiz, ez da horren ezaguna, nahiz eta gaztegaztetatik argi izan zuen bere dohain guztien artetik idaztea zuela maiteena. Nerabe zela, 30 urte nagusiagoa zen idazle handi eta ospetsu bati gutunak bidaltzen hasi zen, Victor Hugori, alegia, eta, honek, kasualitatez edo ez, erantzun egin zion. ren 150. urtemugaren atarian Louise Michelen gutunok plazaratzea otu zitzaien, eta Lasari luzatu zioten ideia.\nEskutitz bidez 29 urteko elkarrizketa luzea mantendu zuten. Bere erantzunen arrastorik ez da aurkitu, Michelen bizitza gorabeheratsuaren ondorioz – kartzela eta erbestea tartean – galdu egingo ziren. Michelen gutunak ez, ondo gorde ziren, inoiz Hugori kartak erretzeko eskatu bazion ere: “Ez dut idatzi dudan guztia berriro irakurri nahi, baina erre gutuna nire konfidentziak zuretzat bakarrik direlako, izuturik, nire buruari galdetzen diot nitaz zer pentsatuko duzun, baina dena kontatu nahi izan dizut hausnarketarik gabe. Barkatu nire zabarkeria eta zorakeria guztiak.”\nLouise Michelen figuraren kokapen biografiko, historiko eta politikoak pisu handia du lan honetan. Vroncourt-la-Côteko gaztelu batean jaia, ama bertako zerbitzari eta aita gazteluko jabeen seme zituen, baina haurdun geratu bezain pronto aitak baztertu egin zituen ama-alabak.\nKontrara, garaiko jokabide burgesengandik aldenduz, gazteluko jabeek babestu egin zituzten.\nMiresmenetik idazten zion, jainkoari gisara. Behin baino gehiagotan adierazi zion horregatik lotsa eta damua, baina idazten jarraitu zuen, eta Hugok erantzuten. Zorionez, ez zion jaramonik egin gutunak erretzeko gurariari; baina, tamalez, Michelek berak erantzundakoarekin soilik irudikatu dezakegu bien arteko hartu-emana eta iraultzaile gaztearen urteetako garapena.\nTRESNA UGARIDUN LIBURUA\nErbesteko gutunak Victor Hugori du izena lanak, baina korrespondentzia denak ez ziren deserrikoak izan. Liburuan atalka sailkatu dituzte, garai bakoitzean Michel zegoen lekuaren arabera: Haute-Marneko gazteluko gutunak 1850-1861, Montmartreko gutunak 1862-1870, Gutunak Versaillesko eta Auberiveko kartzeletatik 1871-1873 eta Kaledonia Berriko erbesteko gutunak 1874-1879.\nAmaia Lasa Alegria poeta getariarrak itzuli ditu Michelen gutunak. “Gozamen handia izan da bera ezagutzea eta euskaratzea”, aitortu du.\nIzan ere, lanaren ideia Katakrak argitaletxeko kideek luzatu zioten. Duela bi urte Rosa Luxemburgen presondegiko gutunen itzulpena kaleratzeko argitaletxe bila zegoela egin zuen topo etxe nafarrarekin. 2018an argitaratu zuten Kartzelako gutunak Sophie Liebknechti, hain justu Alemaniako Iraultzaren mendeurrenean. Harrera ona izan zuenez, aurten ospatzear den Parisko Komuna-\nErbesteko gutunak Victor Hugori\nAmaia Lasa Alegria\nArgitaletxea Katakrak Liburuak\nSaila Narrativa / Narrativa Europea\n«Historia latz honi orain hasiera zoriontsu bat ematearren, Louise Michel izena ipini dio Banksy margolariak Mediterraneoko etorkinen erreskate barku bati. Hor ibiliko da, gure Louise, Carola Rackete kapitainak gidatuta, itsasoak zeharkatzen, gure lurraldeetara datozen pertsonak itoalditik libratzen. Hildakoek ezin dutelako Louise Michelek hainbeste maite zuen itsasoaren edertasuna ikusi.» Amaia Lasa Alegria, hitzaurrean\nGehiago irakurri [+]


Lortu zure edukia azkarrago argitaratuta Irudiak kudeatzeko aholku hauekin | Martech Zone\nIkus-entzunezkoak marketineko edozein edukiren funtsezko osagaiak dira. Argazkiak, grafikoak, logotipoak - guztiek adierazten dute zure marka prospektiboaren lehen ukipen puntutik zure webgunera zure bezeroen buletinera arte. Mezu elektroniko erakargarriagoak, blog informatiboen argitalpenak eta mezu sozial interesgarriak sortzeko lanean ari zarenean, ez duzu kezkatu behar kalitatezko irudia non aurkituko duzun aurkitzeko.\nEz utzi zure ikus-entzunezkoak kalitatezko edukia atetik ateratzeko botila. Erabili aholku hauek zure ikusizko edukia kudeatu eta partekatzea errazteko eta automatizatzeko.\nFitxategi formatu egokia erabiliz - Automatizatu fitxategi bihurketak. Garrantzitsua da lanerako fitxategi formatu eta tamaina egokiak erabiltzea. Gaizki egiten denean, oharkabean pasatzen den gauza bat da, baina gaizki eginda geratzen da eta zure marka itxura txarra ematen du. Saiatu al zara inoiz JPEG irudi txiki bat egiten eta hori besterik ez zenuen izan? Bai, ez da polita. Fitxategi bat deskargatu, argazki aplikazio bat ireki, tamaina aldatu, fitxategi berri gisa gorde eta erabiltzeko kargatzeak denbora asko behar du eta fitxategi bikoiztuak sortzen dira. Sarerako deskargen bihurketak edo esteka txertagarriak eskaintzea denbora aurreztea da.\nIrudia partekatzea - Norberaren zerbitzurako sarbidea. Irudi eta formatu eskaera desberdinetarako mezu elektronikoek denbora asko eskatzen dute bi aldeentzat. Utzi zure taldeari behar duten guztia sartzen leku batetik. Ez da gehiago argazki egokiaren zain edukia atetik ateratzeko.\nIrudiak aurkitzea - Aplikatu metadatuak azkarrago bilatzeko. Irudi egokia aurkitzea borroka izan daiteke. Non dago? Nork lortu du? Nola deitzen da? Karpeta egitura ondoen mantentzen denak ere eragozpenak ditu. Zenbat eta irudi gehiago izan, orduan eta karpeta gehiago landu beharko dituzu. Metadatuek fitxategiak bilatzea eta aurkitzea azkarrago bihurtzen dute. Metadatuekin hasten bazara, gako-hitzak eta deskribapena aplikatzea leku ona da hasteko. Pentsatu zure erabiltzaileek zer bilatzen duten eta irudiak identifikatzen dituztenak. Argazkilari profesionalak edo argazkilari profesionalak erabiltzen badituzu, baliteke zure fitxategiek metadatuak erantsita izatea. Orain metadatuen arabera bilatu eta iragazteko aukera ematen duen tresna da behar duzun guztia.\nNola hasi gaur aplikatzen\nAukerak dira, ez zaituztela kontratatu marketineko eduki guztia antolatuta mantentzeko, baina egin beharreko zerbait da. Erabili zuretzako egiten duen tresna, zure edo informatikaren denbora hartu gabe hura konfiguratzeko eta mantentzeko. Irudien kudeaketa eta partekatzea azkar eta erraz bihurtzen duen tresna da Smartimage.\nSmartimage eraiki dugu enpresa txikiek eta taldeek eduki bisuala zentralizatzeko, antolatzeko eta partekatzeko modu erraza behar dutelako. Tresna pertsonalek ez dute behar duten kontrola eta malgutasuna ematen; Aktiboen kudeaketa digitalaren benetako irtenbide baten funtzionalitate guztiak behar edo ezin dituzten bitartean. Enpresa eta talde txikiek zerbait sinplea, profesionala eta merkean bilatzen dutela aurkitu dugu. Nate Holmes, Smartimage\nSmartimage hodeian oinarritutako aplikazio sinplea da, argazkiak eta bestelako ikusizko edukiak atzitu, kudeatu eta partekatu behar dituzten enpresa eta talde txikientzat sortuak.\nBegiratu zeure burua, eta arakatu Smartimage atari interaktiboa.\nSmartimage Bildumako orrien iragazkiak\nSmartimage atari pertsonalizatua\nSmartimage fitxategiaren informazioa\nTags: presaaktibo digitalen kudeaketairudiaren bihurketairudien kudeaketairudia kudeatzeko plataformairudia kudeatzeko irtenbideairudiaren meta datuakirudi biltegianate holmessmartimagezabaldu


Cookie-ak - Urkide\n- Saio-cookieak, blogean iruzkinak idazten dituzten erabiltzaileak pertsonak direla bermatzeko, eta ez automatizatutako aplikazioak. Honela aurre egiten zaio spamari.\n- Google Analytics: web honetan ematen den trafiko eta bisita bolumenari buruzko estatistikak landu ahal izateko cookie-ak gordetzen ditu. Webgune hau erabiltzerakoan, Googleri ematen diozun informazioaren tratamendua onartzen ari zara. Beraz, zentzu honetan, edozein eskubideren eskaera Googlerekin zuzenki komunikatuz egin behar izango duzu.\n- Sare Sozialak: Sare sozial bakoitzak bere cookieak darabiltza, “Gustatzen zait” edo “Partekatu” tipoko botoietan sakatu ahal dezazun.\nCookie-onarpena gogoratzen du cookiesDirective Cookien abisuaren informazioa jasotzen dute bakarrik Erabiltzaileak cookieak onartzen baditu Iraunkorrak Berezkoa (plugin)\nCookien ukapena gogoratzen du cpnbCookiesDeclined Cookie hau gure cookie politika ukatu duzun detektatzeko gordetzen da. Erabiltzaileak cookie politikak ukatzen baditu. 180 egun Berezkoa (plugin)\nCookien lehentasunak gogoratzen ditu cpnb_cookiesSettings Cookien abisuaren informazioa jasotzen dute bakarrik Erabiltzailearen lehentasunak gordetzen ditu onartutako cookien tipoari dagokionez Iraunkorrak Berezkoa (plugin)\nCookie teknikoa 5ba03783dd57cae1540c957cf5ddc031 Saioaren informazioa jasotzen dute bakarrik Saioaren informazioa gordentzen du Urte 1 Berezkoa\nCookie teknikoa ce1abebda03b6730f96d3ea053ee7c32 Saioaren informazioa jasotzen dute bakarrik Saioaren informazioa gordentzen du Saioa Berezkoa\nGoogle Maps Cookiea 1P_JAR, CONSENT, DV Google-en Mapak erakusteko Cookiea Hilabete 1 Hirugarrenak: Google\nGoogle Maps Cookiea NID, CIGD, SNID Google-en Mapak erakusteko Cookiea 6 hilabete Hirugarrenak: Google\nGoogle Maps Cookiea _ga_psi_gid Publizidadea erakusteko erabiltzaileen interesak aztertzeko cookiea Egun 1 Hirugarrenak: Google\nGoogle Maps Cookiea _ga_psi Publizidadea erakusteko erabiltzaileen interesak aztertzeko cookiea 2 años Hirugarrenak: Google\nGoogle Maps Cookiea OGPC Google Maps-en funtzioak aktibatzeko Hilabete 1 Hirugarrenak: Google\nGoogle Analytics Cookiea _ga Erabiltzaileak bereizteko erabiltzen da 2 urte Hirugarrenak: Google\nGoogle Analytics Cookiea _gat Eskaeren ehunekoa mugatzeko erabiltzen da Minutu 1 Hirugarrenak: Google\nGoogle Analytics Cookiea _gat_gat_UA_22137612_2 Webgunearen identifikatzeko erabiltzen da Minutu 1 Hirugarrenak: Google\nGoogle Analytics Cookiea _gid Erabiltzaileak bereizteko erabiltzen da 24 ordu Hirugarrenak: Google\nGoogle Analytics Cookiea OTZ Webguneen bisitarien analisia eskaintzen du 24 ordu Hirugarrenak: Google\nGoogle Cookiea ANID Publizitate helburuetarako erabiltzaileen interesak aztertzen ditu Urte 1 Hirugarrenak: Google\nwww.urkide.net-ek Google Analytics-en cookie-ak darabiltza. Cookie hauen konfigurazioa, Google-ek eskeintzen duen zerbitzuagandik lehenetsita dago. Hori dela eta, Google Analytics-en pribatutasun orrialdea kontsulta dezazula iradokitzen dizugu (http://www.google.com/intl/es/policies/privacy/), erabiltzen dituen cookie-i buruz informazio gehiago lortzeko (hirugarrenen webguneen edukiaren edo egiatasunaren arduradunak ez garela ulertuz.)\nCookie-en desaktibazioa edo ezabapena\nEdonoiz erabili ahal izango duzu webgune honen cookie-en desaktibazio edo ezabapeneko zure eskubidea. Erabiltzen ari zaren nabigatzailearen arabera, akzio hauek era desberdinean egiten dira.\n- Ez web hau, ez bere ordezkari legalak, ez dira cookie-politika honetan aipatutako hirugarrenek izan ditzaketen edukiaren eta pribatutasun-politiken egiatasunaren arduradun egiten.\n- Web-nabigatzaileak dira cookieak gordetzearen arduradunak eta horietan erabili behar duzu cookie-en ezabapen edo desaktibaziorako zure eskubidea. Ez web honek, ez bere ordezkari legalak, ezin dute bermatu cookieen manipulazio zuzen edo okerra aipaturiko nabigatzaileen aldetik.\n- Kasu batzuetan beharrezkoa da cookieak jartzea, nabigatzaileak ahaztu ez dezan zure ez onarpenaren erabakia.\n- Google Analytics-en cookieen kasuan, enpresa honek Estatu Batuetako zerbitzarietan gordetzen ditu cookieak eta haiek hirugarrenekin ez partekatzeko konpromisoa hartzen du, sistemaren funtzionamendurako beharrezkoa den edo legeak horretara behartzen duen kasuetan izan ezik. Googleren arabera, ez du zure IP helbidea gordetzen. Google Inc. Portu Seguruko Akordioari atxikitako konpainia da. Akordio honek, transferitutako datu guztiak Europako araudiaren araberako babes mailarekin tratatuko direla bermatzen du.


Koldo Zuazok (Eibar, Gipuzkoa), Euskal Herriko Unibertsitateko irakasle izanak, gisa honetako beste liburu batzuk ere ekarri ditu plazara: “Deba ibarreko euskara” (Badihardugu Euskara Elkartea: 2006), “Sakanako euskara. Burundako hizkera” (Euskaltzaindia: 2010), “Arabako euskara” (Elkar: 2012), “Mailopeko euskara” (ehu/upv: 2013), “Sarako euskara” (ehu/upv: 2018) eta, Urtzi Goitiarekin batera, “Uribe Kosta, Txorierri eta Mungialdeko euskara” (ehu/upv: 2016). “Mendebaleko euskara” liburuan (Elkar: 2017) Arabako, Bizkaiko eta Gipuzkoako Deba ibarreko euskara erakutsi zuen, eta gaur egungo euskalkien ikuspegi orokorra agertu du beste bi liburu hauetan: “The Dialects of Basque” (University of Nevada, Reno: 2013) eta “Euskalkiak” (Elkar: 2014).\nEuskara batua ere izan du aztergai: “Euskararen batasuna” (Euskaltzaindia: 1988), haren doktore tesia, eta Euskara batua. “Ezina ekinez egina” (Elkar: 2005). Bi gai horiek, euskalkiak eta euskara estandarra, eman ditu ezagutzera Routledge argitaletxe ospetsuak argitaratutako “Standard Basque and Its Dialects” liburuan (2019).


Irailak 23. BOS - Bilbao Orkestra Sinfonikoaren eta Bilboko Koral Elkartearen kontzertu solidarioa | Alboan\nIrailak 23. BOS - Bilbao Orkestra Sinfonikoaren eta Bilboko Koral Elkartearen kontzertu solidarioa\n.- BM Supermerkatuek eta Bilboko Koral Elkarteak bat egin dute Bizkaian kultura musikala sustatzeko.\n.- Elkarlan horren barruan, irailaren 23an Koral Elkarteak, Bilboko Orkestra Sinfonikoarekin batera, Beethovenen IX. Sinfonia interpretatuko du Bilboko Euskalduna Jauregian.\n.- ALBOANek bultzatutako Amazonia: denon etxea zaintzen proiekturako izango dira kontzertuan bilduko diren fondoak.\n.- Sarreren salmenta, Euskalduna Jauregiaren webgunean: SARRERAK, KONTZERTU SOLIDARIOA\nBM Supermerkatuek eta Bilboko Koral Elkarteak bat egin dute Bizkaian kultura musikala bultzatzeko. Proiektu horren barruan, zenbait ekitaldi programatu dira, eta, horien artean, aipatutako kontzertu solidarioa. Bertan, Koralak Beethovenen IX. Sinfonia interpretatuko du, BOS – Bilboko Orkestra Sinfonikoarekin batera. Kontzertu hau irailaren 23an egingo da, eta Amazonia: denon etxea zaintzen proiektua, ALBOANek sustatukoa, izango dute helburutzat bilduko diren fondoek. Ekimen horren bitartez, Panamazoniako 26 ikastetxetako ikasleen kulturarteko hezkuntza eta heziketa elebiduna sendotzera lagunduko dugu. Boliviak, Ekuadorrek, Peruk eta Venezuelak partekatzen dute ikastetxe horien lurraldea.\nALBOAN Fundazioan eskertu eta goraipatu egiten dugu ekitaldi hau posible egiteko eratu den elkarlana, bi erakundeak, Bilboko Koral Elkartea eta BOS – Bilboko Orkestra Sinfonikoa, izen handikoak baitira, eta, aldi berean, oso maitatuak ere bai.. Halaber, BM Supermerkatuak enpresa liderrak bestelako ekimenetan ere laguntza eman digu, hala nola, Gasteizen egindako Emakume ausarten Lasterketa solidarioan. Horregatik, eskertzen dugu ALBOAN Fundazioan ipinitako konfiantza eta gure proiektuak enpresaren esfortzu solidarioen hartzaileak izatea.\nZalantzarik gabe, gurea ere bada BM Supermerkatuak erakunde sustatzailearen poztasuna, Bilboko musika-elkarte nagusiak kontzertuaren bitartez elkartzeagatik. Modu horretan, oso laguntza baliotsua jartzen dute gure zereginak diren ondoko hauek sustatzeko: Hezkuntza eta Nazioarteko Lankidetzaren bidez herritartasun arduratsua eraikitzea eta desberdintasunen aurka borrokatzea.\nZuen zain egongo gara irailaren 23an!\nBilboko Orkestra SinfonikoaSinfónica de Bilbao


Chlamydia - Wikipedia, entziklopedia askea.\nbakterio gram-negatiboa da, gizakiaren eta bestelako ornodunen zenbait infekzio (batez ere arnas infekzioak) eta sexu-transmisioko gaixotasunen erantzulea dena\nChlamydia generoa bakterio Gram negatiboz osatuta dago, zelula barneko parasito hertsiak direnak. Koko txikiak dira, prokariotoen artean txikienetarikoak, haien tamaina birus handienen parekoa izanik.\nFiluma Chlamydiae (en)\nRickettsia generoko bakterioen antzera, Chlamydia ez da hazten laborategiko hazkuntza-inguruetan, zelula barneko parasitoa delako. Horregatik -birusekin gertatzen den moduan- kultibo zelularrak behar dira bakterio hori laborategian hazi dadin.\nKlamidien metabolismoa oso mugatua da, molekula asko behar baitituzte bizirik irauteko. Molekula horiek guztiak zelula ostalariarengandik hartzen dituzte, ez baitira gai bere kabuz sintetizatzeko (azetil-CoA, NAD, FP, entzima batzuk...). Duela gutxi arte ATP bera ostalariarengandik hartzen zuela uste bazen ere, azken ikerketa genetikoek zalantzan jarri dute alde hau.\nMetabolismoaren aldetik esan liteke klamidiak birus eta bakterioen artean kokatzen direla, prokariotoak izan arren.\nBizi-ziklo berezia dute klamidiek, bi zelula mota baitaude: funtsezko gorputz deritzona (partikula infekziosoa) eta gorputz erretikularra (zelula ostalariaren barnean agertzen dena). Funtsezko gorputza txikia da, zelulatik kanpo dago eta infektatzeko ahalmena du; gorputz erretikularra, aldiz, handiagoa da, zelula barnean dago eta ez du infektatzeko ahalmenik. Funtsezko gorputzaren aldean, gorputz erretikularrak erdibiditzeko gaitasuna du.\nHiru Chlamydia espezie onartzen dira egun (2009an): Chlamydia trachomatis, Chlamydia muridarum eta Chlamydia suis. Garai batean Chlamydia generoan sailkatzen ziren beste espezie batzuk (C. pneumoniae eta C. psittaci, kasu) genero berri batean sailkatzen dira egun: Chlamydophila generoan, hain zuzen ere.\nChlamydia trachomatis patogenoa da. Bakterio honek bi gaitz eragiten ditu: trakoma izenekoa (begien infekzio larria) eta klamidiasia (traktu urogenitaleko infekzioa, harreman sexualen bidez kutsatzen dena). Chlamydia trachomatis-en serotipo desberdinak daude, gaitz bat ala bestea sortuko dutenak.\nWikimedia Commonsen badira fitxategi gehiago, gai hau dutenak: Chlamydia\nAzken aldaketa 23 urtarrila 2020(e)an, 16:56(e)tan\nOrriaren azken aldaketa: 23 urtarrila 2020, 16:56.


IRRATIEN TARTEA: politika, ekonomia eta hezkuntza kontuak, Irulegiko Jojo Bidarten eskutik - Arrosa\nBatera plataformak eginiko elkarretaratzea eta gidaritza batzordeak Baionan duen bilkura nabarmendu ditu Irulegiko irratiko esatari Jojo Bidartek gaurko irratien tartearn. Energia berriztagarrien alde lana egingo duen Iener sozietatearen sorrera ere aipatu du. Horrez gain, Euskal Herriko Laborantza Ganbarak abian jarritako lehiaketa bat eta Hazparnen abian den etxe ekoizle talde berri bat nabarmendu ditu. Amaitzeko, Baionako Bernat Etxepare lizeoaren aldeko diru bilketa kanpainari buruzkoak ekarri ditu.\nPosted in ZebrabideaTagged #esatari #irrati #irulegiko #jojo bidart #portada #tarte\nAste honetako 'Argia': kanpainaren azterketa, Ondarroako txalupen urrea, eta Lucia Gricman


Nanoeskalako memoria-gailuak - ZientziaEus\n2012/04/29 Elhuyar Iturria: Teknopolis\nDatozen minutuetan, Donostiako Nanogune ikerketa-zentrora joango gara. Egunetik egunera, informazioa gordetzeko behar berriak ari dira sortzen. Gure mugikorretan, adibidez, bideoak, argazkiak eta abestiak jasotzen ditugu, eta zer esanik ez poltsikoan eramaten ditugun USB memorietan. Geroz eta informazio gehiago jasotzen dugu, eta pisu handiagokoa. Behar horiei erantzun nahian, Nanogunen, txikitasunaren bidetik egiten dute ikerketa, memoria gailu berriak sortzeko:memoria handiko nanogailu edo nanotresnak.\nBegien bistara, ezinezkoa da haiek ikustea, baina egon, hor daude. Nanoeskalako memoria-gailuez ari gara; oso-oso txikiak direla esanda, agian ez da ulertuko, baina milimetro bakarrean milioi bat nanometro bata bestearen atzetik daudela jakinda gerturatu gaitezke ulertzera. Gela zuri horretan egiten ari dira laginak. Toki aseptiko eta garbia erabiltzeak badu arrazoia. Hauts-izpi bat edo polen-ale bat mila aldiz handiagoak dira ekoizten ari diren gailuak baino.\nLuis Hueso, CICnanoGUNE: Hauetako gailu baten neurria 10X10 nanometro zabal izan daiteke, eta nanometro bakoitzean, zer egongo dira, hiru atomo? Beraz, atomo-kantitate oso txiki bati buruz ari gara. Hori da nanoteknologiaren joko-zelaia; gailu hauek mugara eraman behar ditu, ia atomorik gabe gelditzeraino.\nHorretan saiatzen dira hemen, Nanogunen. Ikerketa-lerroetako bat da, orain, informazioa gordetzeko gailu berriak diseinatu eta eraikitzea, ahalik eta txikienak, ahalik eta bizkorren eta eraginkorrenak.\nLuis Hueso, CICnanoGUNE: Edonork du orain 8 megapixeleko kamera mugikorrean, 3 megabiteko argazkiak ateratzen dituena, eta bideoa grabatzen badu zer esanik ez. Garai batean ez zegoen horrelako arazorik;, hortaz, gai izan behar dugu sortzen dugun informazio guztia gordetzeko, modu azkar eta merkean, behar berriak sortu ahala erantzuna emateko.\nGaldera berriak, erantzun berriak. Nanogunen garatzen ari den teknologiak orain hain ezaguna den flash sistema baztertzea ekar lezake. Guztiok poltsikoan ditugun USB gailuek modu elektrikoan gordetzen dute informazioa, transistorea oinarri hartuta. Sistema berriak resistive ram du izena, eta askoz ere sinpleagoa da.\nRaúl Zazpe, CICnanoGUNE: Gailuen egitura bertikala sandwich baten modukoa da, bi metal eta, erdian, isolagailua; kasu honetan, hafnio oxidoa. Esan daiteke ogia metalak direla eta erdikoa, nocilla edo mortadela, gure materiala, ezaugarri bereziak dituena.\nRaúl Zazpe ikerlaria horixe ari da egiaztatzen, informazioa benetan gorde daitekela gailu hauetan. Horretarako, potentzial elektriko bat ematen zaio, eta sandwicharen tarteko hafnio oxidoaren berezko erresistentzia aldatu egiten da.\nRaúl Zazpe, CICnanoGUNE: Egiten duguna da, idazteko potentzial altua erabiliz, erresistentzia-egoera aldatu, berezkotik beste batera, eta, gero, irakurtzeko pultsu batzuekin —hauekin, hain zuzen—, egiaztatzen dugu zein den potentzial horri elkartutako erresistentzia-egoera.\nIñaki Leturia, Elhuyar Fundazioa: Alegia, zeroez eta batez ari gara.\nRaúl Zazpe, CICnanoGUNE: Hori da. Zero, jatorrizko egoera, eta bat, potentzial elektrikoak eragindako egoera.\nHau da, potentziala erabiliz idatzi egiten da; irakurri ere, potentzialarekin, baina ahulagoa, informazioari kalterik ez egiteko. Eta korrontea kenduta ere, informazioak gailuan jarraitzen du; horregatik, memoria iraunkorra da. Nahi dugun arte: informazioa ezabatu nahi bada, alderantzizko potentziala ematen zaio, materiala berezko egoerara bueltatzeko.\nLuis Hueso, CICnanoGUNE: Metodo elektrikoa da hau ere: kargak gorde eta askatuz, batak eta zeroak lortzen ditugu. Arkitektura ezin sinpleagoa dute gailu hauek.\nEzaugarriak aipatzekotan, aipa daiteke gailu hauek lehengai merkeekin egiten direla. Ez dute behar lur arraroen moduko elementurik. Aluminio eta titanio oxidoak dira erabilienak; materiak arruntak dira, baina, dituzten ezaugarriengatik, memoriak egiteko balio dutenak. Diseinu sinpleak informazioa 50 aldiz azkarrago grabatzeko aukera ematen du, eta energía gutxiago erabiliz, gainera.\nLuis Hueso, CIC nanoGUNE: Arkitektura sinplearen beste abantaila bat zera da, ez dakigula oraindik noraino irits gaitezkeen tamaina murrizteko garaian. Hori garrantzitsua da, txip beretan informazio gehiago sar genezakeelako.\nEta horixe da gakoa. USBen datuak gordetzeko ahalmenak goia gertu du, eta, gainera, arazoak dituzte irakurtzeko eta idazteko abiadura-kontuetan. Disko magnetikoak ere ez dira erabat fidagarriak: askotan egiten dute huts, eta informazioa galdu. Begira, bestela: banku eta gobernuek zinta zaharretan gordetzen dute oraindik informaziorik garrantzitsuena. Sistema berriak arazo horietako asko konponduko lituzke.\nLuis Hueso, CIC nanoGUNE: Denbora luzeagoz gordeko luke informazioa. Memoria-mota askok duten arazoazera da: zeroak edo batak grabatzen dituzu, eta 15 urte geroago hor egotea nahi duzu.\nHain ona izanik, enpresa handiak ere, hala nola Samsung edo HP, ari dira sistema honekin lanean, noski, eta prototipoak ere ikus genitzake laster merkatuan. Baina, nola egiten dira 20 nanometro lodi diren gailuak?\nEstitxu Villamor, CIC nanoGUNE: Hemen egiten dena da, sandwich moduko horiek fabrikatu, metal-oxido-metal egitura horiek, eta fotolitografia bidez egiten da. Hori azkenean zera da: siliziozko substratu baten gainean erretxina jartzen da, eta pasatzen zaio argi ultramorea. Argi horrek erretvinaren propietateak aldatzen ditu, eta, azkenean, gelditzen da alde batzuetan erretxina eta besteetan hutsunea, eta gero hor eraikitzen dira, depositatu daitezke metala eta oxidoa, zuzenean substratuaren gainean.\nNanoteknologia etorkizuna da, baina baita oraina ere. Egunero erabiltzen ditugun tramankulu elektronikoek eskala nanometrikoan eraikitako elementu asko eta asko dituzte, hasi mugikorretatik eta telebistetara. Eta normal-normal onartzen ditugu… gehienok, hain gauza txikien beldur denik ere bada-eta.\nLuis Hueso, CICnanoGUNE: Bai, gure burmuinean sartuko diren nanorobotei eta horrelakoei. Azkenenean, kontsumo-elektronika nano da, eta nano izatera zerk eraman gaituen ulertu behar dugu, nola menperatu ulertu eta azken 50 urteotan izan duen garapena etorkizunera eraman.


aginte-palanka > palanca de mando (18 testuinguru)\nAginte-palanka Palanca de mando\nGidariaren, tarteko palankaren eta aginte-palankaren arteko lotura bat ere badago. También hay un enlace entre la colisa, la palanca intermedia y la palanca de mando.\nMotorra abiarazi eta aginte-palanka erralenti-posizioan dela, erreguladoreak agintzen duen punturaino egiten du atzera hagaxkak, erreguladorearen pisu zentrifugoak ari baitira jada erralentiaren malgukiei eragiten. Una vez arrancado el motor y con la palanca de mando en posición de ralentí, la varilla retrocede hasta donde ordene el regulador, ya que los pesos centrífugos de este ya están actuando sobre los muelles de ralentí.\nErregimena oso altua baldin bada (karga betean nahiz karga partzialean gerta daiteke, aginte-palankaren posizioa zein den), bereizi egiten dira pisuak, menderatu egiten dute azken erregulazioko malgukien jarduera, eta emari gutxiagoko posiziora bultzatzen dute erregulazio-hagaxka. Si el régimen es muy elevado, lo cual puede ocurrir tanto a plena carga como a carga parcial dependiendo de la posición de la palanca de mando, los pesos se separan de tal forma que vencen la acción de los muelles de regulación final tendiendo a empujar a la varilla de regulación hacia menos caudal.\nJarri erlojua zeroan aginte-palanka geraldi-posizioan dagoenean. Ajustar el reloj a cero cuando la palanca de mando esté en posición de parada.\nMuntatu doikuntza-gailua (sektore graduatudun eskuaira bat) aginte-palankaren gainean, haren ibilbidea neurtzeko (8.29 irudia). Montar el dispositivo de ajuste (una escuadra con un sector graduado) sobre la palanca de mando para poder medir el recorrido de esta (figura 8.29).\nAginte-palankaren desbideratzea Desviación de la palanca de mando\nAldatu karkasa-estalkiko eraztun erako juntura, aginte-palankako zorroa eta aginte-palankaren ardatzeko eraztun toroidala. Sustituir la junta anular de la tapa de la carcasa, el casquillo de la palanca de mando y el anillo toroidal en el árbol de la palanca de mando.\nBegiratu higadurarik duten pieza mugikorrek (erregulazio-buloia, gidari-larakoa, aginte-palanka, mintza). Comprobar si presentan desgaste todas las piezas móviles (bulón regulador, pasador-guía, palanca de mando, membrana).\nB: aginte-palanka. B: Palanca de mando.\nPosizio horretan, utzi aginte-palanka, leunki, arrabol-eraztunaren gainean. En esa posición, descansar ligeramente la palanca de mando sobre el anillo de rodillos.\nDoitu tope-eskuaira (8.56 irudia), dagokion neurrira, aginte-palankarekiko. Ajustar la escuadra de tope (figura 8.56), a la medida prescrita, respecto de la palanca de mando.\nIpini aginte-palanka bere tope maximoaren kontra. Apoyar la palanca de mando contra su tope máximo.\nIpini aginte-palanka erralenti-topearen kontra (8.61 irudia). Apoyar la palanca de mando en el tope de ralentí (figura 8.61).\nIpini berriro aginte-palanka erregimen izendatuaren topean. Volver a apoyar la palanca de mando en el tope de régimen nominal.\nIpini aginte-palanka bere tope maximoan. Poner la palanca de mando sobre su tope máximo.\nAginte-palankaren topeak. Topes de la palanca de mando.\nAdierazitako aginte-palankaren posizioarekin eta erregimenarekin, "0" elikadura lortu behar da, gelditzeko elektroimana deskonektatuta dagoela . Con la posición de la palanca de mando y el régimen indicados, se debe conseguir la alimentación Â«0Â» estando el electroimán de parada desconectado.\naginte-palanka > palanca de mando (2 testuinguru)\nComment (aginte-palanka [eu])


Yerai Martin andoaindarra emakumezkoen Eibar futbol taldeko entrenatzaile izendatu dute - Andoain - Aiurri.eus\nYerai Martin andoaindarra emakumezkoen Eibar futbol taldeko entrenatzaile izendatu dute\nAiurri 2022-06-23 09:03\nEibar taldearekin kontratua sinatzen. Arg: Eibar\nAzken denboraldi honetan, Gazteen Liga Nazionala zuzentzeaz gain, Antiguoko lehen lau taldeen koordinatzailea izan da. Horrez gain, emaitza onak lortu eta ingurukoen konfiantza osoarekin egin du aurrera.\nYeray Martin emakumezkoen lehen taldeko entrenatzaile berria da. 29 urteko Andoaingo prestatzailea Antiguoko futbol taldetik dator, eta, azken denboraldi honetan, Gazteen Liga Nazionala zuzentzeaz gain, lehen lau taldeen koordinatzailea ere izan da.\nLau denboraldi egin ditu klub donostiarrean, harrobiko hainbat talde zuzentzen. Donostiara joan aurretik, Yeray Martinek Euskalduna zuzendu zuen eta bere emakumezkoen saileko koordinatzailea ere izan zen. Gipuzkoarrak Usurbilen hasi zuen entrenatzaile ibilbidea, eta hiru denboraldi egin zituen bertan.\nErdiko ilaran ezker-eskuin: Endika Huizi, Yerai Martin eta Aitor Gaztañaga andoaindarrak


Gaizka Garitano, Athleticen entrenatzailea: “Nire etorkizunak ez dau ardura” - Derio - Aikor.eus\nGaizka Garitano, Athleticen entrenatzailea: “Nire etorkizunak ez dau ardura”\na: Jon Goikouria Larrabeiti, kazetaria 2019-03-05 10:38\nHainbat urte emon dau kanpoan, baina igaz Gaizka Garitano etxera bueltatu zan, Athleticera. Urtebete eta erdian bigarren taldeko entrenatzaile ibili da, eta abenduan lehenengo maila zuzentzeko aukerea heldu jakon. Derioztarrak, jakina, ez eban aukerea alferri galdu. Garitanok ez deutso bere etorkizunari garrantzi larregirik emoten, klubaren langile zintzoa dalako. Alkarrizketa gitxi eskaintzen dauz, eta, horregaitik, guri emotea eskertzekoa da.\nZer da zuretzat Athletic entrenatzea?\nLehenengo eta behin, erantzukizuna, daukadan postuagatik. Bestetik, Athleticen harrobian urte asko emon nebazan gaztetan, nahiz eta ibilpidea kanpoan egin, bai jokalari, bai entrenatzaile. Igaz bueltatu nintzan eta pozik nago, zelan ez! Athletic nire etxea dalako.\nZelango Athletic topau zenduan?\nKlubari jagokonez, instalazinoak barriak dira, langile batzuek jarraitzen dabe lan egiten… Baina muina ez da aldatu, batez be etxeko jokalariakaz jokatzen dogulako. Lehenengo taldeari jagokonez, gu heldu ginanean, oso puntu gitxi eban, bakarrik 11, eta orain hobeto gagoz. Ondo gabilz, baina borrokatzen jarraitu behar dogu, beheko postuak gertu doguzalako.\nHelburua mailari eustea da? Europari buruz pentsatzen dozu?\nTira, partiduz partidu. Helburua hurrengo partidua da, besterik ez. Momentuz arriskuan gagoz, eta hortik ataraten bagara, ikusiko dogu.\nEta zure etorkizunari buruz? Jarraituko dozu datorren urtean? Elizegi presidenteak zure aldeko apustua egin dau…\nKontratua denporaldiaren amaieran amaitzen jat, ekainean. Nire etorkizunak ez dauka ardurarik. Lan egin behar dot helburuak betetzeko, eta gero ikusiko da. Athleticek nik jarraitzea gura badau, ez da arazorik egongo; eta beste entrenatzaile bat ekartea erabagitzen badabe, nik hori errespetatu egingo dot. Ni klubeko langilea naz eta laguntzeko nago.\nBadaukazu entrenatzaile moduan ametsen bat?\nBai, Ingalaterran entrenatzea gustauko litxakit. Hango kulturea, futbola zelan bizitzen daben... Zoragarria da. Gainera, hango txapelketea munduko onenetarikoa da Espainiakoagaz batera. Espainian ibilia naz, eta bai, Premier League txapelketan entrenadu gurako neuke.\nJenteak pentsatzen dau futbolean zagozenok denpora libre asko dozuela. Zelangoa da zure egunerokotasuna?\n(Kar, kar). Goiz goizean, 8:30ean, joaten gara Lezamara, entrenamendua prestatzera. Normalean, 10:30ean batzen gara jokalariakaz. Orduan, aurkariak aztertzeko bideoak ikusten doguz eurakaz, eta gero entrenamendua egiten dogu. Ordu bat eta erdietan amaitzen dogu, eta, ostean, jarraitzen dogu lanean: jokalariek, gimnasioan-eta; eta teknikariok, bideoak editatzen, futbolariei beste egun batean erakusteko. Hiruretan bazkaltzen dogu Lezaman, eta arrastian entrenamenduak prestatzen, bideoak ikusten, jarraitzen dogu. Seiak eta erdietan etxera joaten gara.\nThierry Henry jokalari ohi eta entrenatzaileak esan eban entrenatzaileak bakarrik dagozala. Bakarrik sentitzen zara?\nBai, entrenatzaileen lana taldeka egiten da, baina askotan bakarrik sentitzen zara. Batez be momentu okerretan erantzukizun guztia zeuk daukazula sentitzen zara. Azken batean, azken erabagia zeurea da, entrenatzailea zeu zaralako. Eta bakardade horretara egin behar zara. Baina, esan dodanez, horretarako dagoz laguntzaileak.\nFamilia ez dozu lar ikusiko. Gogorra da?\nBai, familia Zarautzen bizi da eta eurek be ohitura hartu dabe. Izan be, jokalaria nintzala asteburuetan be jokatzen nebazan partidak. Ez dot kexarik, gustetan jatan lana egiten dot, pribilegiadu hutsa naz.\nBesteak beste Patxi Ferreira jokalari ohia dozu laguntzaile. Zelan hasi zinan beragaz behar egiten? Zer emoten deutsu?\nUrteak daroaguz alkarregaz, ordu asko. Nire beste bikotekidea da (kar, kar). Aspalditik ezagutu genduan alkar, Athleticen. Ni harrobiko jokalaria, etorri berria; eta bera, esperientzia handikoa, kanpoko hainbat taldetan ibilitakoa. Hartu-emon ona dogu, lankideak izateaz gainera, lagunak be bagaralako. Gustura gagoz batera, ondo, oso desbardinak izan arren: bera irekia eta danen laguna da, txisteak kontatzen dauz eta gogoan dau danon urtebetetzea noz dan; ni, ostera, isilagoa eta burutsuagoa naz eta ez dot hainbeste berba egiten. Alkarren osagarri gara.\nUrte eta erdi emon dozu Bilbao Athleticen. Pozik bertan? Pena emon deutsu denporaldia amaitu ez izanak?\nKlubeko langilea naz eta Athleticen nago klubak esaten dauana egiteko. Lehen, bigarren taldean; eta orain, lehenengoan. Desbardina da: lehen, era batean disfrutaten neban; eta orain, bardin, baina beste era batean. Lan guztiz desbardinak dira: bata, heziketa mailakoa; eta bestea, errendimendu mailakoa. Eta biak gustau egiten jataz.\nBilbao Athleticen txorierritar bik jokatzen dabe: Iñigo Vicente eta Gaizka Larrazabal. Zelan ikusten dozuz? Laster lehenengo taldean jarduteko aukerea eukiko dabe?\nBiak dira jokalari interesgarriak. Igaz, biak ibili ziran nigaz eta oso errendimendu ona euki eben. Aurten be fin dabilz. Gazteak dira eta hobetu behar dabe, baina bai, biak dira etorkizunean kontuan hartzeko modukoak. Lehenengo taldean? Ikusiko dogu, hori entrenatzaileak erabagiko dau; nik edo beste batek. Dana dala, bakotxak bere bidea egin behar dau. Hau da, jokalari gazteek maila ona erakusten badabe, lehenengo taldean jokatuko dabe. Euren esku dago.\nGazteak edo nagusiak, zeintzuk gurago dozuz?\nBiak. Gazteak, bai, baina 17-19 urtekoak; ez gazteagoak. Orain dala 10 urte gazteak entrenatzen hasi nintzan, Eibarrek bigarren taldea zuzentzeko aukerea emon eustanean. Eta oso gustura ibili nintzan. Eta Bilbao Athleticen be, gustura.\nLehenengo Mailan entrenatu ostean, harrobiko talde bat entrenateko eskaintza onartu zenduan. Zergaitik?\nJosu Urrutia garai hatako presidenteak deitu eustan eta onartu egin neban. Josu aspalditik ezagutzen neban eta horrek konfiantza emon eustan. Gainera, hainbat urte emon dot etxetik kanpo eta bueltetako gogoa neban. Eta nora eta Athleticera joateak ilusinoa emoten eustan.\nZu Bilbao Athleticen entrenatzailea zinala, zelango hartu-emona euki dozu lehen mailako entrenatzaileakaz, Ziganda eta Berizzogaz?\nOso ona. Oso harreman estua euki dot biakaz eta biak primeran portatu dira nigaz. Kukok eta Eduardok ez eben Athleticen zorte handirik euki, baina maila altua emon eben maila pertsonalean. Oso oroitzapen onak dodaz biengandik.\n“Nire urterik onenak Eibarren bizi izan nebazan”\nGaizka Garitano Agirre (Derio, 1975) Athleticen harrobian hasi zan jokalari. Lehenengo taldean, 1998an debuta egin arren, kanpora joan behar izan eban jokatzera. Batez be azpiko mailetan ibili zan (Eibar, Ourense, Lleida eta Alaves), baina 2005ean, 30 urte ebazala, Errealak emon eutson Lehenengo Mailan jokatzeko aukerea. Jokalari moduan apur bat berandu heldu zan elitera, baina entrenatzaile moduan, ostera, oso goiz, 2015ean, 40 urte ebazala. "Inork ez eustan Lehenengo Mailako talde bat emon. Ni Eibar zuzentzen hasi nintzanean, Bigarren B Mailan gengozan, eta igoera bi jarraian lortu genduazan. Holan heldu nintzan Lehenengo Mailara", esan deusku Gaizkak.\nEibarrek denporaldi gorabeheratsua euki eban eta azkenean entrenatzailea aldatzea erabagi eben. "Pertsona baikorra naz eta oroitzapen onak baino ez dodaz gogoan. Eta Eibarrek oso oroitzapen onak ekarten deustaz. Nire urterik onenak bertan bizi izan nebazan, batez be Lehenengo Mailan emon genduan lehenengo urtean. Ez da ahaztu behar garai hatan genduazan baliabideak: gaur egun dabezanak baino askoz eskasagoak".\nGaritanok Valladolid eta A Coruñako Deportivo taldeak be zuzendu dauz, eta han be laster kaleratu eben. "Valladoliden pazientzia gitxi euki eben nigaz, baina oso esperientzia ona izan zan. Eta A Coruñan, helburu guztiak bete genduazan, taldea beti jaitsieratik kanpo egon zalako".


non-stop eskalada bloga: RALLA DE ALANO - Haizea\nAtseginak ditut ez oikoak diren tokiak zalantzazko momentuetan. Imajinatu dezakezuen moduan eskaladaz ari natzaizue, eta, larunbata honetan koktel berezi horren nahasketa egitea posible izan nuen.\nArgituko dut: ez oiko tokietan eskalatzaile gehiago topatzea zaia izaten da, naturaren zurrumurruak dira nagusi, arrokatik sentsazio aberatsagoak jasotzea lortu izan dut. Zalantza momentuarena beste kontu bat da, eskalatzeko baldintzak onargarriak diren ala ez dago mahai gainean; eguraldia, hezetasuna, elur eta izotz kopurua… eta niri, dudaren zamari aurre egitea gustagarria egin zait beti.\nHau ez da oraingoa, informazioz saturatuak diren garai birtual hauetakoa, beti izan dut gustuko, inkontzienteki bazen ere. Azken finean, burutu dugun igoeraren satisfazioa eskalada egiten inbertitu dugun ahaleginaren proportzioan dator, goia zapaltzeak sortu digun nekean.\nMendian neurketa hauek bi eratara egin oi dira, bata oso ulergarria da, zailtasun teknikoa deitzen diogu, eta, zenbaki batez adierazten da. Bestea, zein baldintzetan dagoen horma, zorionez ezin da zifra batez klasifikatu. Nik askotan balditzetan bilatu dut igoeraren satisfazioa, mendizaletasunaren anima.\nAurreko larunbatean Ralla de Alanok bi baldintza xelebre hauek betetzen zituen; ez oiko lekua da neguko eskaladarako, eta, jarduerak burutzeko baldintzak kuestionatuak izan zintezkeen; horma izotzaz eta elurrez dezente lehor zegoen.\nÍñigo Andolak eta Joseba Larrañagak zabaldutakoa da Haizea bidea. Iñigo berak askotan emozioz aipatzen dituen izotz eskalada urte frenetikoetan, pioletak gogoz dantzan jartzea lortu zituen momentu buelta ezin haietan. Sasoi horietan, berak eta bere lagunak, zabaldu zituzten bide gehienak errepikatu gabe daude oraindik.\nKomentatu nahi dut, igoera eder hau egin eta pare bat urte geroago, Nafar sokada potente batek, Eneko Cesar eta Mikel Zabalzak, irteera zuzen bat zabaldu ziotela bide honi, “Ipar haizea” bezala ezagutzen dena, zailtasun teknikoa zertxo bait igoaz.\nIkaragarri gustatu zaigu “Haizea” bidea, sentsazio ezin hobeak izan ditugu, bai nik, eta, sokaren beste aldean lotu zen Iñaki Mendizabalek ere.\nEgilea: mikel saez de urabain gabilondo ordua: 07:27\nalbertganxets 2022(e)ko urtarrilakren 20(a) 18:06\nMikel, tenemos frío y nos falta humedad.\nQué seco se ve!


Prezio herrikoia izango dute Zarauzko barrakek astelehenean - Urola Kostako Hitza : Urola Kostako Hitza\nPrezio herrikoia izango dute Zarauzko barrakek astelehenean\nBarrakak Munoa plazan (Aritz Mutiozabal).\nZarauzko Munoa plazan kokatutako barrakek prezio herrikoiak izango dituzte astelehen honetan, abuztuaren 13an. Barraken ordutegia ondokoa da: astegunetan eta jai egunetan, 17:00tatik 00:00etara helduenak eta 22.00ak arte haurrenak; ostiraletan, larunbatetan eta jai bezperetan, 01:00etara arte helduenak eta 23:00etara arte haurrenak. Era berean, amabirjinak direla-eta, abuztuaren 15ean eta 16an, helduen barrakak 02:00ra arte egongo dira zabalik eta 01:00ak arte haurrenak.


Txelis Letona, politikatik harago - Laudio - Aiaraldea.eus\nTxelis Letona, politikatik harago\nFloren Arza eta Iñaki Garaio 2021-04-29 07:02\nDuela hamar egun zendu zen Txelis Letona. / EAJ\nApirilaren 18an zendu zen Txelis Letona. Esparru publikoan EAJko kidea izateagatik ezaguna bazen ere, bestelako ekarpenak egin zituen, Arloteetan edo lan munduan, eta horiek gogoratu nahi ditugu.\nJende gehienak bere jarduera politikoagatik izan zuen Txelis Letonaren berri. Guk, ordea, bestelako giroetan ezagutu genuen, 13 edo 14 urterekin igotzen baitzen bere lehengusuarekin Ugarte auzora. Amadorekin, Josu Guarestirekin eta beste askorekin batzen ginen jolasteko eta abesteko eta handik gutxira sartu ginen guztiok Arloteetan.\nBertan ibili ginen elkarrekin pare bat urtez eta gero bakoitzak hartu zuen bere bidea. Adibidez, batzuek Rakataplan aritzea erabaki zuten, baina, urteak igaro ahala, Arloteetan elkartu ginen guztiok berriro.\nIzan ere, Arloteak ziren Txelisen pasioa eta zaletasuna. Ekitaldi garrantzitsu guztietan zegoen eta azkenaldian, gainera, bere semearekin, guztiok maite duguna. Berez, ekarpen handiak egin zituen Txelisek Arloteetan eta horietako bat, esan bezala, izan da bere semea. Alardean biek batera abesten zuten, beti elkarrekin.\nEta nahiz eta ahalegina handia izan, beti irribarre batekin egiten zuen. Horrela gogoratzen dugu, argazkian bezala. Hori zen bere ezaugarri nagusia, irribartsu hartzea hitza. Irribarre egiten dizun norbaitek beti irabaziko zaitu. Poztasun hori ekartzen zuen Arloteetara, baina beti modu egokian eta serioan, eta boluntario edozer egiteko.\nLan munduan ere aztarna utzi zuen Txelisek. Eskoop enpresaren lehenengo bazkideen artean egon zen. Hain zuzen, Txelisek gogoko zuen kooperatibismoaren filosofia eta enpresan zuzendari komertziala izan zen, bere izaera irekia, atsegina eta ausartagatik. Hori behar zuen enpresak arlo horretan eta Txelisek eman zuen. Kooperatibismoaren arimarekin bat egiten zuen eta Scoopen barruan izan zen kudeaketa eredu horren defendatzaile sutsua azken unera arte, beste batzuek hori zalantzan jartzen zuten bitartean.


Portugal, izen ofiziala Portugalgo Errepublika, Europako hego-mendebaldeko estatua da, Iberiar penintsularen mendebaldean kokaturik dagoena. Iparralde eta ekialdean Espainiarekin du muga, eta mendebalde zein hegoaldean, Ozeano Atlantikoarekin. Portugal kontinentalaz gain, Portugalgo Errepublikak bi uhartedi ditu Ozeano Atlantikoan: Madeira eta Azores. 1986tik Europar Batasuneko kidea da eta 1999tik, Eurogunekoa. Hiriburua Lisboa da eta hiri nagusiak, Porto, Vila Nova de Gaia, Braga, Amadora, Funchal eta Coimbra. (eu)\nportugaldar, portuges (eu)\nMirandera ofizialki onartua dago Miranda do Douro udalerrian.\nUTC+0 Portugal penintsularrean eta Madeiran


uskal politikaren hautsak harrotu ditu “euskara da euskaldun egiten gaituena” esaldiak. XXI. mendeko 22. urtean, hemen, Euskal Herrian, ez beste inon, anatema bihurtu ez digute ba euskaldun batek, buruzagi abertzale batek, euskarak egiten gaituela euskaldun esatea! Beno, zehazki, “euskal pluralista espainolistak” ibili zaizkigu euskara dela euskaldun egiten gaituena madarikatzen.\nEuskadin denok euskaraz biziko bagina, Euskadin bizi garen guztiok euskaraz egingo bagenu, hitzok ez zuten inolako harrabotsik sortuko. Izan ere, euskaldun den edonorentzat begi-bistakoa baita baieztapena: geure buruari “euskaldun” esaten diogu, hain zuzen, euskara “dugulako”.\nBaina Euskadin, Euskal Herrian, denok euskaldun izatea irudikatze hutsa txakur-ametsa dela esango dizu edozeinek, Espainian, Frantzian, Alemanian, Italian edo nonahi ez bezala. Herrialde horietan guztietan, globalizazioa globalizazio, eta pluraltasuna pluraltasun, bertan bizi den ia-ia jende guztiak ezagutzen du bertako hizkuntza “nazionala”. Zer erremedio! Gainontzekoetako Konstituzioak ez ditut ezagutzen baina Espainiakoaren eta Frantziakoaren tankerakoak izanik, beharko Estatuaren hizkuntza jakin: “El castellano es la lengua española oficial del Estado. Todos los españoles tienen el deber de conocerla y el derecho a usarla”.\nAldiz, Espainiako Konstituzioko artikulu berak ezarritako mugetatik atera ezinik, Gernikako Estatutuak Euskal Herriko berezko hizkuntza euskara dela aitortzeaz gain, euskara “ezagutzeko eta erabiltzeko eskubidea” bermatzen die euskal herritarrei. Eta ez, ez dira gauza bera, jakitera behartzea eta jakiteko eskubidea onartzea.\nHonetaz ari garela, galdera bat: euskara “ezagutzeko eta erabiltzeko” eskubidea ez ezik, ez ote daukagu euskaldunok euskarak euskaldun egiten gaituela esateko eskubiderik? Noiz galdu dugu ba gure hizkuntzaren logikak, eta euskal senak berak, betidanik eskaini diguten geure izatearen definiziorik jatorrena? Bada, galdu izango dugu, nonbait. Edo horrela sinestarazi nahi digute. Nork? Betikoek: sasi-pluraltasunaren defendatzailetzat aurkezten zaizkigun espainolistek.\nAdibidez, PPko Carlos Iturgaizek, Joseba Egibarrek esandakoak euskal abertzaletasunaren “supremazismoaren” seinalea ematen duela bota zuenean. Adibidez, PSEko Eneko Anduezak, “EAJk alamena ematen du” esan zuenean. Voxekoak ere, nola ez, berea bota behar izan zion nahaspilari eta esandakoak euskaratzean, zailtasunak eman dizkit: “Euskaldunak ez gara euskara” idazten hasi naiz, baina berehala konturatu naiz ezin dela horrela itzuli, are gehiago, “los vascos no somos euskera, los vascos somos personas españolas” esan zuela ikusirik. Aprobetxatzen dut hauxe argitzeko: nahi duena esango dute, baina ni neu behintzat ez naiz sekula “persona española” izan. Gure herriko alaba izanik, ez delako nire aukera izan espainol izatea, Espainiako Historia supremazistaren ondorioz -hemen bai, hementxe egokitzen da supremazismoa esatea-, NaN gorri-horia ibili beharra gertatzen bazait ere.\nAparteko bat egin nahi diet Podemosekoei, errolda administratibo hutsaren defenda-tzaileei (“vasco es quien vive en Euskadi”). Arrazoi dute horretan: ez nik ez beste inork, ez du ukatuko horrela dela. Hain zuzen, GBBko presidenteak berak halaxe esan zuen Euskadi Irratian egin zioten elkarrizketan: euskal herritarra “Gipuzkoako, Arabako edo Bizkaiko edozein udalerritan erroldatuta dagoen edonor da”, beste hau esan ondoren Donostian egin zituen hitzei buruz: “Ez daukat zer zuzendurik, esandakoa egia borobila da eta euskaldun guztiek badakite hori”.\nBestelako kontua da, horretaz ari garelarik, hemen, Euskadi osatzen duten zazpi lurraldeetan, bertako hizkuntza propioa ezagutzeko legezko betebeharrik ez izateaz gain, ez daukagula, ezta ere, herritarrei bertako nazionalitatea emateko inolako ahalmenik. Historiak, oraindaino, aginte hori ere ukatu egin digulako euskal herritarroi -euskaldunoi jarri behar nuen, baina ez da nire asmoa minberatasunak areagotzea, ezta itxurakeriazkoak eta alderdikeriaz blai eginikoak izanda ere-. Beraz, nazionalitate faltan, erroldarekin konformatu beharko!\nPodemosi buruzko aipamenarekin jarraituz, beste hau ere esan zuten: “Nazioaren ikuspegi kulturalista erreakzionarioa da. Duela bi mende gainditu zen”. Hauena gogorra da, gogorra denez. Buru-belarri politika identitarioen lehian murgilduta egonik, ez dute lotsarik euskal herri izatearen sustraia bera mespretxatzeko. “Erreakzionarioa” dela, alajainetan, euskaldun egiten gaituena euskara dela esatea. Tira, tira. Hobe lukete hitzak neurtuko balituzte Herri honetako gehiengoaren sentipena erdeinatzen ibili beharrean.\nEta nondik atera ote dute “nazioaren ikuspegi kulturalista” “duela bi mende” gainditu zela? Auskalo. Bazter guztietan -Espainian, Frantzian bezala, zer esanik ez-, hizkuntza hartzen da iraganarekin lotzen gaituen eta etorkizunera proiektatzen gaituen identitate-faktore eta komunitatea batzen duen sinbolo-loturatzat. Ez dut nik asmatu, hizkun-tzalari andana dabil munduan zehar antzeko gauzak esaten. Egia da, bestalde, kon-tzeptu nazionalak botere-kontua direla: posizio hegemonikoa duenak talde nazionalen irudia sortu eta zabaltzeko aukera ere badu. Eta botere kontuetan, euskaldunok -bai, euskaldunok- aspaldiko mendetan herren eta urri gabiltza. Zoritxarrez, hegemonia, beti, Espainia eta Frantziaren esku.\nKoldo Mitxelenak ederki asko azaldu zuen: “Funtsezko harremana dago hizkuntzaren eta herriaren artean, izan ere niretzat hizkuntza izan da gure herria modu nagusienean eratu duen elementua. Bestetik, uste dut herri baten historiaren zati handi bat erakusten duela hizkuntzak, herri baten iraganeko ondare argi eta garbiak dituela, edo are herri baten orainaldikoak”.\nPluraltasuna gora, pluraltasuna behera jardunez sasi-pluraltasuna sartu ohi diguten espainolistek sortutako hika-mikan, finean, betikoa dago: herriaren eta bere erabakitze eskubidearen ukazioa eta beraientzat baliozkoa eta legitimoa den identitate bakarrean, espainiarrean, asimilatzeko nahia. Izan ere, nolatan ausartzen dira “euskarak egiten gaitu euskaldun” esaldiak “euskal herritar askoren bazterketa” dakarrela sala-tzen, hizlari berak eta saio berean “EAJren proiektuak inolako bazterketarik gabe, pertsona guztien berdintasuna bermatzen du” esan bazuen? Ba beraien asmo politiko-identitarioaren mesederako etekin bila dabiltzalako. Euskaldunak baztertuz, bide batez. Izan ere, “pluraltasunak”, hauen ahotan, espainiar nazionalismoaren ikuspegia hartzen du soilik kontuan. Eta asmo horretan, egiak, oso borobilak izanik ere, bost axola zaizkie. EAJ-PNVren azken Batzarrean onartu genuen ebazpenak argi egiten du nahasmen maltzur honetan: “Aniztasunaren alderantzizkoa ez da identitate propioa, uniformizazioa baizik”. Uniformizazio espainiarra, eta frantsesa, kultura hegemonikoen uniformizazioa.\nSortu duten polemika honek guztiak izan du behintzat bertute bat, eta ez txikia: batzuk sutan jarri diren neurri berean piztu ditu euskal abertzaleak, izan euskaradunak edo ez. Piztu eta poztu. Euskara igo da izenburuetara eta beraz, lehen aipatu dudan ebazpenak dioen bezala, “Euskal Herria izateko funtsezko osagaia eta Euskadi eraikitzeko ezinbesteko eragilea” euskara dugula pentsatzen dugunok, gertatutakoaz solasteko eta hausnartzeko aukera ezohikoa izan dugu. Dena den, printzipio hori barneratuta izan arren, abertzaleok, euskal gizartea bere orokorrean bezala, ez gara itxiak, alderan-tziz. Euskadin berezko hizkuntza dugu, eta beste bi ofizial edo koofizialak. Horretaz gain, badugu gaitasuna beste hainbat hizkuntza ikasteko ere, askok eta askok egin bezala. Erdarak, nonahikoa delarik ere, ez gaitu, ordea, euskaldun egingo. Euskarak bai, euskarak egiten gaitu euskaldun.\nLagun bati behin eta berriz entzun diot egun hauetan ideia bat: euskara zergatik? Gurea delako. Eta bi hitz soil horiexek ondo biltzen dute auzi honen guztiaren azpian dagoena: beste hizkuntzak ere baditugu, herritar guztien hizkuntza aukerak errespetatzen ditugu, inor ez da galduko gure artean gaztelania edo, kasuan, frantsesa soilik egiteagatik. Baina maite, euskara maite dugu, geurea dugulako.\nKorrikaren amaieran Karmele Jaiok esandako hitzetatik batzuk hartu nahi izan ditut, euskararen defentsarako oso aproposak eta polemika itxuragabe honi markoa jartzeko egokiak irudituta. “Indibidualismoa indartuz doan garaian, egin dezagun euskara kolektibo bat, denon artean eta denona (...) eta sinistu dezagun euskara ez dela daukagun zerbait, garen zerbait baizik”.\nIdazle arabarraren hitzek Bitoriano Gandiagaren oihartzuna dakarkidate. Euskara, hizkuntza bat ez ezik, herri bat ere badela dioenari neurtitzok irakurri dizkiogu: “Ez zara beraz euskaldun / Euskara egiten duzulako / Euskarak egiten zaituelako baizik.” Honenbestez, amaitzeko, su ematen ibili diren artikulista, propagandista, jardunlari, zaratari eta sasi-pluralistei dedikatua, Arantzazukoaren beste olerki txiki bat: “Euskara politika da, /esan eta / lasai dira geratzen / erdara dagitenak. / Beleak zozoari ipurbeltz. / Erdara zer da ba / politika ez bada?”. l\nEAJ-PNVren EBBko burukidea. Gipuzkoako Batzar Nagusietako Bozeramailea


Olinpiar dantzak — Eibar.ORG | Eibarko peoria\nHemen zaude: Hasiera / Blogak / Dantzing / Olinpiar dantzak\nOier Araolaza 2008/09/12 12:31\nLondresen urduri daude. Eta jendea urduri jartzen denean eztabaidan hasten da. Horrela baietz eta horrela ezetz. Badute arrazoirik urduri jartzeko. Suerte txarra da gero Olinpiar Jokoak txinatarren ondoren antolatu beharra. Azpiegiturak txukun prestatuko dituzte, bisitariei harrera egiteko ez dute ingeles ikastaro berezirik antolatu beharko, eta Elton John beti dago prest bere betaurreko berriak mundu osoari erakusteko. Baina zer dantzatuko dute hasiera eta bukaerako zeremonia horietan? Horrek piztu du eztabaidan Ingalaterran.\nOlinpiar jokoek uzten duten irudi nagusietakoa da zeremonietako dantza. Azken batean txontxongilo kontua da. Milaka bolondres bildu eta hara eta hona joan arazi behar dituzu, denak batera, ondo sinkronizatuta eta momentu bakoitzari dagokion koloreko kapusaia atera eta ezkutatuz. Ordenagailuz diseinatutako mugimenduak izaten dira, eta gero “dantzari” bakoitzak bit-arena egiten du 0 1 0 0 1...\nTxinatarrak dira onenak txinatarrarena egiten, eta olinpiar zeremonien txontxongilo dantza txinatarrek asmatu ote zuten –Made in China omen da hori ere– susmoa zabaldu da Ingalaterran. Ikusi ditugu milaka dantzari txinatar ikuskizun harrigarria egiten eta orain urduritasunak Londresen. Zenbaitek dio Royal Ballet-aren esku utzi behar dela kontua, beste zenbaitek dio hobe dela break dance erakustaldi bat egitea, baina askok eta askok morris dantzariengan jarri dituzte begiak. Milaka morris dantzari bildu eta ikuskizun erraldoia egin behar dela diote.\nEuskal ezpata-dantzarien parekoak izan litezke Ingalaterrako morris dantzariak. Baina badago alderik. Adibidez, adinean –dantzari helduak izan ohi dira morris gehienak– eta dantzari buruzko jarreran. Morris dantzariek ez diete batere sinpatiarik dantzari pilaketei. Dantzari eta talde bakoitzaren nortasun bereizian eta dantzakera propioan sinesten dute, eta futbol zelai batean milaka dantzari gauza bera egiten aritzea erabat zentzugabekoa iruditzen zaie. Horregatik oso uzkur ageri dira Olinpiar ekitaldian milaka morris dantzarik batera dantzatzeko proposamenen aurrean. “Gainera,” gehitzen dute kritikoek, “saiatuta ere, ez ginateke denok batera dantza egiteko gai izango! Ez gara ez robotak ez txinatarrak!”\nLau urte aurretik eztabaidarako, eta ez justu amore emateko. Morris dantzariek ohore olinpikoari uko eginten badiote, haien irudiak ordengailuz sortu eta klonatzea proposatu du batek. Ez dago ihesbiderik. Eskerrak Bilbok ez duen –oraingoz– olinpiar ametsik.\netiketak: argia-astekaria, dantza, olinpiadak, morris\nBilbon aurreskua dantzatuko lukete eta txapelak aidera bota, badakizu :)


Zein izen jarri laster herrian izango ditugun kale berriei?\nMaria Agirre 2004-10-20 13:05 Aretxabaleta Beroa lantegia zegoen gunean etxebizitzak egiten ari dira. Zein izen jarri etxe horiek bilduko dituen kaleari? Beroa kalea? Laster etxeak egingo dituzte kirol etxean hasi eta Lausitaraino. Brues eraikuntza enpresak, Eguzkienea deitzen dio gune horri, baina Udalari dagokio kaleen izenak erabakitzea.\nOzen taldeak joko du Su Ta Gar-ekin\nAretxagazeta 2004-10-19 14:51 Aretxabaleta Ozen taldeak eskainiko du kontzertua datorren zapatuan Su Ta Gar taldearekin batera. Arrasatekoak dira Ozen taldekoak. The Ruders eta Zona Catastrofica ez dira ausartu, eta bertan behera utzi dute kontzertua.\nAretxabaletarrak bikain Euskadiko Trialsin Txapelketan\nAretxagazeta 2004-10-18 14:00 Aretxabaleta Atzo, domeka, bukatu zen Euskadiko Trialsin Txapelketa Oiartzunen, eta lehiaketan parte hartu zuten sei aretxabaletarrek maila bikaina erakutsi zuten. Azpimarratzekoa Markel Uriartek egindako lana, lehenengo sailkatu baitzen infantilen mailan.\n185 etxebizitzetarako, 459 lagunek egin du izen ematea\nAretxagazeta 2004-10-14 12:13 Aretxabaleta Eguzkienean, Udalak finkatutako prezioan, etxebizitzaren bat eskuratu nahi dutenek, gaur dute izena emateko azken aukera. Gaur arte, 459 lagunek egin du izen ematea, baina horietako batzuk ez dituzte finkatutako baldintzak beteko. Era horretako 185 etxebizitza egingo dira. Bestalde, atzo, Eguzkienerako plan partziala onartu zuen Udalak osoko bilkuran. Lausitako bizilagun batzuk osoko bilkuran izan ziren, informazio eza salatu eta argibideak eskatzeko.\nHasi dira kirol etxearen inguruko hausnarketak\nAretxagazeta 2004-10-08 17:27 Aretxabaleta Hamasei lagun elkartu ziren joan den eguaztenean, kirol etxearen eta etorkizuneko kirol jardueren inguruko hausnarketa saioan. Udalak herritarren iritziak jakin nahi ditu, eta bide batez, herriak kirol alorrean zein behar dituen zehaztu, ondoren proiektua egingo duten arkitektuei helerazteko.\nSu ta Gar taldearen kontzertuarekin inauguratuko dute Kurtzebarri Eskola\nAretxagazeta 2004-10-07 14:41 Aretxabaleta Urriaren 23an inauguratuko dute ofizialki Kurtzebarri BHI (Bigarren Hezkuntzako Institutoa). Goizean, ekitaldi ofiziala izango da Udalei, Jaurlaritzari eta herritarrei eskerrak emateko. Eskola berria bisitatzeko aukera ere izango da. Gauean, berriz, Su Ta Gar talde ezagunaren kontzertua Aretxabaletako kirol etxean.\nEskulan eta bainika ikastaroak Udala eta Tril taldearen eskutik\nMaria Agirre 2004-10-06 11:13 Aretxabaleta Hilabete honetan hasiko dira bainika eta eskulan ikastaroak. Hori dela eta, izenematea egin behar da lehenbailehen Loramendin, Tril-ekoetan parte hartu nahi bada, eta Kultura Etxean, Udalak antolatutakoen aldeko apustua egiten bada. Bestalde, zanko edo trikimako ikastaroan esku hartzeko izenematea ere abian da.\nUrkulurako dituen asmoen berri emango du Udalak eguenean\nMaria Agirre 2004-10-04 12:01 Aretxabaleta Datorren eguenean, urriaren 7an, 19:30ean, bilera informatiboa izango da Udaletxe zaharrean. Urkulurako dituen asmoen berri emango dute Joxe Anjel Antxia, Udaleko ingurugiro saileko batzordeburuak, eta Josemari Segovia, hirigintzako teknikariak. Herritar guztiak daude gonbidatuta.\nDeiane Arrieta 2004-10-01 19:39 Aretxabaleta Urriaren 9an Mexikorako bidea hartuko du herriko orkestrak. Mexiko hiriburuko euskal etxean eta unibertsitatean kontzertuak eskainiko dituzte, besteak beste. Eta Akapulkon ospatuko den Euskal Etxeen Munduko Mus txapelketan giroa alaituko dute.\nUrkulun aparkalekuak egin eta falta den zatia asfaltatu egingo dute\nMaria Agirre 2004-09-29 11:37 Aretxabaleta Bukatu da Urkulura joan, eta nahi dugun lekuan autoa uztea. Udalak urtegiaren ingurua antolatu nahi du autoentzat eta oinezkoentzat. Era horretan, urtegian bertan 166 autorendako aparkalekuak egingo dituzte, eta Koruetatik aurrera dagoen zatia asfaltatu egingo dute. Seguruen piboteak jarriko dituzte, Koruetatik aurrera ez dadin edonor autoz joan, bakarrik bertan bizi direnek izango lukete aukera.\nZein kirol instalakuntza behar ditu herriak?\nMaria Agirre 2004-09-28 17:24 Aretxabaleta Etorkizuneko kirol instalakuntzak zeintzuk izan behar diren, eta kirol etxe aurrean dagoen zelaiarekin zer egin daitekeen aztertzeko, Udalak bilera deitu du. Urriaren 6an, 18:30ean egingo da bilera udaletxean, eta edonor joan daiteke bertara. Udaleko Kirol Sailak ere dituen asmoen berri emango du bileran.\nBihar, eguena, Albertoren aldeko hileta izango da\nAretxagazeta 2004-09-27 14:34 Aretxabaleta Alberto Etxebarria atxabaltarra, Lyonen hil zen, 41 urte zituela Fagorrerako lanera joana zela. Gaur, eguaztena, gorpua ekarri, eta bihar, eguena, 19:00etan, hileta elizkizuna egingo da. Bien bitartean, Murrukixo elkartean ikurriña eta xingola beltza jarri dituzte.\nLarraitz Zeberio 2004-09-27 10:57 Aretxabaleta Zapatu goizean izan zen azoka eta baserritarrez gain artisauek ere erakutsi zituzten euren lanak. Domekan, kirola izan zen nagusi txirrindularitza criteriumarekin eta Iñaki Perurenaren altxaldiekin.\nAtxabaltako betiko kantuak entzungai domeka iluntzean\nAretxagazeta 2004-09-23 13:16 Aretxabaleta "Isil isilik dago", "Maritxu nora zoaz" edo "Alaitu UDA txapeldun" kantuak oso ezagunak dira Atxabaltan. Kantu horiek eta beste hainbat kantatuko dituzte herriko abesbatzako lagunek domeka iluntzean, Iturrigorri frontoian.\nHamargarren azoka ekologikoa izango da zapatukoa\nMaria Agirre 2004-09-22 13:46 Aretxabaleta San Migel jaiak gertu ditugu. Zapatuan azoka eta azoka ekologikoa izango dira, azken hori hamargarren aldiz egingo da. Eta Tril taldekoek ere hamargarren aldia izango dute taloak egiten.\n"Amnistia eta askatasuna" bazkaria jai egitarautik kanpo\nMaria Agirre 2004-09-21 12:22 Aretxabaleta Gobernu Batzordeak erabaki du, "Amnistia eta askatasuna" leloa duen herri bazkaria San Migeletako jai egitarautik kanpo uztea. Dirulaguntza baina, izango dute. 600 euroko dirulaguntza jasoko dute Udaletik. "Amnistia eta askatasuna" leloa adostasun barik erabaki delako hartu du erabakia Udalak.\nBukatu da saiaren abentura\nMaria Agirre 2004-09-16 11:28 Aretxabaleta Astean herrian izan dugun saia paraje zabal batera eraman dute basozainek, bere kontutik hegan noiz hasiko den zain. Atzo, eguaztena, Kalebarren inguruan arbola bat jo, eta erreka ertzera jausi zen. Arratsaldeko azken orduan erreskatatu zuten basozainek, eta ez zuen zauri larririk.\nSai bat dabil teilatuz teilatu\nMaria Agirre 2004-09-14 17:57 Aretxabaleta Atzodanik sai bat dabil Aretxabaletan. Makina bat etxetako teilatuak bisitatu ditu, eta bien bitartean, herritar batzuk harrituta eta beste batzuk beldurtuta! Basozainak ezin harrapatu ari dira. Gaur, martitzena, Pausoka haurtzaindegiko teilatuan izan da minutu batzuez.\nSan Migel jaiak: Loramendiren egitaraua\nUsoa Agirre 2004-09-14 13:24 Aretxabaleta Loramendi Euskara Elkarteak prest du aurtengo San Migel jaietako egitaraua. Irailaren 25ean, zapatuan, musika, bertsolariak, herri bazkaria, asto karrera eta beste hainbat ekintza izango dira Aretxabaletan.\nBasabeazpik ireki ditu ateak\nDeiane Arrieta 2004-09-09 14:44 Aretxabaleta Arizmendik gune berria jarri du martxan Beroa lantegia zegoen tokian. Basabeazpi du izena eta 2 eta 5 urte arteko 80 haur daude. Gaur hasi dute ikasturte berria.\n‹‹ Aurrekoak 1 2 3 4 ... 291 292 293 294 295 296 297 298 299 300 301 302 Hurrengoak ››\nNaren Fisioterapia eta Osteopatia


Irati Argiñariz: “Gazteok beharrezkoa genuen erreferentzia puntua da gaztetxea” - Iruñea - euskalerriairratia.eus\nIrati Argiñariz: “Gazteok beharrezkoa genuen erreferentzia puntua da gaztetxea”\nEuskalerria Irratia 2021-08-24 12:57\n2016ko irailaren 3an okupatu zuten Arrotxapeko gaztetxea, orain bost urte. Epai judizial baten bidez jakinarazi diete irailaren 2an hustuko dutela espazio autogestionatua.\nLau urte iraun dituen auzibidearen ondotik jaso dute abisua gaztetxeko kideek. Prozesu-judizialak proiektuaren etorkizuna kinka larrian jar zezakeela ohartarazi zuten hasieratik, baina susmorik txarrenak baieztatu ditu epaiak.\n2017ko maiatzean hasi zen Arrotxapeko gaztetxearen arduradun gisa identifikatu zituzten hiru pertsonaren aurkako epaiketa. Hiru aldiz igaro dira epailearen aurretik, eta prozesuaren azken zatian defentsarako eskubidea urratu zaiela salatu dute.\nLa Caixak, Iruñeko Udalak eta Talleres San Pedro enpresak osatutako konpentsazio-batzordea da auzi-jartzailea , eta banketxea da eraikinaren erdia baino gehiagoren jabea. Hirigintza proiektu bat garatzeko asmoa dute gaztetxea hutsu eta eraitsi ondoren.\n2014ean auzo diagnostikoa egin ondoren sartu ziren gazteak Artika kaleko 28. zenbakian zegoen Carser autobus enpresaren nabean. 2008tik hutsik zegoen eraikina, eta gazteek beharrezkoa zuten espazioa izan da azken bost urteetan.\nOrain gaztetxea husteko mehatxuaren aurrean, antolatzeko eta horrelako guneak defendatzeko eskatu die herritarrei. Datozen egunetan jakinaraziko dute sare sozialen bitartez zein erantzun prestatu duten.


Baixar 24.64 Kb.\nTamanho 24.64 Kb.\nCatálogo: uploads -> landing page image -> image\nimage -> Comunicado de Imprensa Braga, 05 de abril de 2019\nimage -> 2 de abril que a exposição «A “Nossa” História»\nimage -> Comunicado de Imprensa Braga, 24 de setembro de 2019\nimage -> Estrella Damm Gastronomy Congress Ferran Adrià partilha a sua herança gastronómica em Lisboa


Jainkoaren heriotza ezinbesteko erreferentzia puntua da gizaki askeak moralaren eraldakuntzari ekin diezaion\nJainkoa hil da.\nNietzschek Metafisika eta Mendebaldeko Kulturari gertatutakoa adierazi nahi du.\nJainkoarenganako sinesmena desagertu egin da eta, honekin batera, giza-bizitzak bere zentzu eta orientabidea galdu du (nihilismoa).\n“Zientzia alaia” lanean Zoroak Jainkoaren heriotza iragartzen du:\n“Guk hil dugu”, dio zoroak pasartean, Jainkoaren heriotzak sortu duen porrotaren, jipoiaren eta nahasmenduaren adierazle gisa.\nIparra galdu dugu. Jainkoaren heriotza ezinbesteko erreferentzia puntua da gizaki askeak moralaren eraldakuntzari ekin diezaion. Bere iritzian, Jainkoaren heriotza gertakizun historikoa da, une zehatz batean gertatu ez bazen ere. Azken batean, gizon-emakume guztiek eragin duten heriotza da .\nJainkoaren heriotza Errenazimenduan hasi eta Ilustrazioan zehar jarraitu zuen. Errenazimendura arte jainkoak munduari zentzua ematen zion, erakunde politiko eta agintaritzaren oinarria zen, munduko ezagutzaren funtsa jainkoa zen, berak, naturari lege naturalak inposatu zizkiolako.\nNietzscherentzat jainkoaren heriotza erlijioak asmatutako trans-mundu eta idealismo guztien ukapena adierazten du, hau da, bizitza itzal bihurtzen duen gezur handien salaketa. Jainkoaren ideia, “egiazko” munduaren euskarri bezala ulerturik, bizitzaren etsai handia da. Baina “izpiritu askea” ideia horrekiko begirunea galtzeko prest dago. Jainkoa hil dela onartzeko gai da, hau da, “egiazko mundua” suntsitzeko beharra bereganatzeko gauza da; metafisika deuseztatu behar dela eta bere ordez ezin dela ezer ipini baieztatzen du.\nEz du ezertarako balio Jainkoaren Ideia Gizadi, Zientzia, Arrazionalitate, Ideia, Teknika, Estatua eta abarreko ideiaz ordezkatzea (ikusi garaia)\nHori antzematen duen lehendabizikoa, hau da, Jainkoaren heriotzak uzten duen hutsuneaz ohartzen dena, pasartean aipatzen den zoroa da. Zirrara hunkigarri batek jota, bere onetik aterata, oihuka hasten da, “Jainkoa hil da!”, zertaz konturatu den ezin sinetsirik eta ingurukoen barre algara sortzen. Honelaxe ematen du Nietzschek bere iragarpenaren berri aipatutako liburuan. Jainkoaren heriotzaren ostean, gizakia bere moduko giza lagunari mintzatuko zaio, aurrez aurre, elkarri aldarrikatuko diote gizakiaren garapen osoa benetan gertagarria dela.\nOndorengo urratsak, Jainkoaren ostekoak, alegia, bi dira: bata arriskutsua eta bestea txalogarria. Arriskutsua; Azken gizakia, honako hau da, idealismoaren eta transzendentziaren hondamendiarekin gizakia goian zerua eta behean lurra geratzea. Gizakiaren bizibideari argia eta norabidea ematen ziotenak galduta, noraezean gera daiteke gizakia, bere bizi-poza goibeldurik, eta zakartuta bere jokaera. Bizitza moralaren aztoramendua eta txikikeria Jainkoa hil osteko arriskuak dira. Azken gizakia gu guztiok gara —Honela mintzatu zen Zaratustran adierazten duen gisa— bizitzaren asperdura ekiditeko, aisialdia besteek antola diezaioten uzten duena; azken batean, hil artean besterik gabe bizi den gizakia, beldurrez, ez atzera ez aurrera (Nihilismo pasiboa).\nHonela mintzatu zen Zaratustra izeneko liburua da Nietzscheren heldutasun aroko filosofiaren agerpenik landuena, ilunena eta ezagunena. Liburu horrekin goren puntura iritsi zen bere filosofia. Idealismo oro galduta, inolako asmorik eta indar sortzailerik gabe dagoen azken gizakiaren aurrean, supergizakiaren itxaropenaz arituko da Zaratustra. Edozein proiekturi ekiteko gogoa galduta, gizakiaren pasibitateak nihilismo ezkorra ekarriko du, azken gizakiak «egonean egon» besterik ez du egingo.\nBestetik, txalogarria litzateke Supergizakia sortzea, egoera berria oharturik, gizaki berriak sormena gara dezakeela (Nihilismo aktiboa).


Château-sur-Allier - Wikipedia, entziklopedia askea.\nLurcy-Lévis, Neure, Le Veurdre, Mornay-sur-Allier, Sancoins eta Livry\n93 (%51.7) 86 (%47.8)\nChâteau-sur-Allier Frantziako udalerri bat da Allier departamenduan dagoena, Auvernia-Rodano-Alpeak eskualdean. 2013an 187 biztanle zituen.\n2007an Château-sur-Allier udalerrian erroldatutako biztanleak 169 ziren. Familiak 80 ziren, horien artean 32 pertsona bakarrekoak ziren (12 bakarrik bizi ziren gizonak eta 20 bakarrik bizi ziren emakumeak), 20 seme-alabarik gabeko familiak ziren, 12 seme-alabarik gabeko bikoteak ziren eta 16 seme-alabak dituzten guraso-bakarreko familiak ziren.\n2007an 146 etxebizitza zeuden, 85 familiaren etxebizitza nagusia ziren, 45 bigarren erresidentzia ziren eta 15 hutsik zeuden. 142 etxeak ziren eta 3 apartamentuak ziren. 85 etxebizitza nagusietatik 60 bere jabearen bizilekua ziren, 18 alokairuan okupaturik zeuden eta 7 doan lagata zeuden; 1ek gela bat zuen, 14 etxek bi zituzten, 22 etxek hiru zituzten, 21 etxek lau zituzten eta 27 etxek bost zituzten. 65 etxek euren parking plaza propioa zuten azpian. 35 etxetan ibilgailu bat zegoen eta 36 etxetan bat baino gehiago zituzten.\nChâteau-sur-Allier udalerriko biztanleria-piramidea 2009an .\n2007an lan egiteko adina zuten pertsonak 107 ziren, horien artean 78 aktiboak ziren eta 29 inaktiboak ziren. 78 pertsona aktiboetatik 71 lanean zeuden (43 gizon eta 28 emakume) eta 7 langabezian zeuden (4 gizon eta 3 emakume). 29 pertsona inaktiboetatik 13 erretiraturik zeuden, 4 ikasten zeuden eta 12 "bestelako inaktibo" gisa sailkaturik zeuden.\n2009an Château-sur-Allier udalerrian 83 unitate fiskal zeuden, 167 pertsonek osaturik. Pertsona bakoitzeko diru-sarrera fiskalaren mediana urteko 15.911 euro zen.\n2000. urtean Château-sur-Allier udalerrian 12 nekazaritza-ustiategi zeuden.\nLe Veurdre (1,5 km)\nLivry (3,7 km)\nNeure (4,2 km)\nMornay-sur-Allier (6,0 km)\nLangeron (6,5 km)\nPouzy-Mésangy (6,7 km)\nLurcy-Lévis (7,9 km)


Bilbok 'Soplo-arnasketa saiakerak' erakusketa jasoko du - Deia\nErakusketa tzar deszentralizatua\nBilbok 'Soplo-arnasketa saiakerak' erakusketa jasoko du\ndeia.eus 17.02.2021 | 21:05\nErakusketa osatzen duten obretariko bat. Bilboko Udala\nErakusketa osatzen duten obretariko bat.\nBILBO. Bilbok 'Soplo-arnasketa saiakerak' izeneko erakusketa tzar deszentralizatua jasoko du gaurtik, otsailak 17, aurrera. Bilboko alkate Juan Mari Aburtok gaur goizean bertan inauguratu du #BilbaoAurrera Planaren barruan antolatutako ekimen hau.\nAlde horretatik, Zabalguneko Eraikinean egindako aurkezpenean, alkateak azaldu du Udalak, "joan diren hilabeteetan, era bateko eta besteko ekimenak jarri dituela abian Uriko sektore artistikoari laguntzeko, balio kate osora eta arlo guztietara iritsi nahirik. Tokiko kultur eragileekin hartutako konpromisoari zentzua ematen dioten ekintzak dira. Eta, haien artean, deialdi hau, arte garaikideko sorkuntzaren sektorea suspertzeko asmoa duena. Hala lortu dugu erakusketa tzar hau, "Soplo – Arnasketa Saiakerak" izenekoa.\nErakusketa honetan 25 artistaren proiektuak erakusten dira, eta guztira aurkeztutako 128 proiekturen artean hautatu zituen epaimahai batek, zeina Andrea Estankona, Aimar Arriola eta Maite Martínez de Arenazak osatzen baitzuten; erakusketan, pandemiak eragin dituen ondorioei heltzen zaie, gizartean, ekonomian, politikan nahiz artean eragin dituen ondorioei, "betiere bazterrera utziz hitzez hitzezko hurbilkerak, eta erantzun plastiko eta formal zailagoen alde eginez", adierazi du.\nErakusketa deszentralizatua lau gunetan antolatu da, uriko lau egoitzatan, hala nola Zabalguneko Eraikina (han izan da inaugurazioa), Euskal Museoa, Mariaren Bihotzeko Plazako Aztarnategia eta Abandoko Udaltegia. Gune horietako bakoitzeko esku hartze artistikoak ideia edo ardatz nagusi baten inguruan izan dira: hondamendia, etxea, uria eta gorputza. "Elementu horien xedea da indarra ematea irakurketa askotarikoei eta obra eta gune batzuen eta besteen artean gertatzen diren oihartzun eta konexioei, bai eta gune bakoitzaren eta uriaren artekoei ere", adierazi dute obren komisarioek.\n2020ko ekainean Bilboko Udalak argitara eman zuen "Ekaitzaren ostean" izeneko deialdiaren azken emaitza da erakusketa; Udalak, deialdi horren bidez, Covid 19aren krisiak artisten sektorean eragindako ondorioak bigundu nahi izan zituen, eta arte garaikidearen sorkuntzaren tokiko sektorea sustatu. Jatorrizko deialdiarekin batera bigarren deialdi bat egin zen, testu kritikoetarako, "Isiluneen artean" izenekoa, eta biak ala biak 2020ko ekainean eman ziren argitara Bilboko Udalaren finantza-laguntzari esker, guztira 100.000 euro bideratu baitzituen ekimen horretarako.\nGetxotarrek sustatutako 12 ikuskizunek osatuko dute aurtengo programazio artistikoa.\nUrian kulturaz gozatzeko 30 hitzordu proposatu ditu Bilboko Udalak.